BlogMenai.com: Pam bod cynlluniau Hunt yn farwol i ddarlledu cyfrwng Cymraeg\nFyddwn i ddim yn anghytuno o gwbl a'r dadansoddiad hwn. Mae Jeremy Hunt wedi gweithredu fel math o Bontius Peilat cyfoes drwy olchi'i ddwylo o'r broblem gan wybod yn iawn beth fydd tynged S4C o'i drosglwyddo i "ofal" y BBC. Ond mae'r stori hon yn llawer mwy na jest sianel deledu mae gen i ofn: mae'n drosiad o'r modd y mae Llywodraeth Lloegr yn ystyried Cymru, h.y gyda dirmyg a dihidrwydd llwyr. Mae'n rhaid gofyn y cwestiwn pam bod hyn dal i fod yn wir, a hynny wedi deng mlynedd o ddatganoli?? Onid y caswir ydi bod rhan o hyn i'w wneud a'n mudiad cenedlaethol di-ddannedd, saff, canol y ffordd a chyffyrddus? Mudiad sydd wedi rhoi ei ffydd i gyd mewn adeiladu consensws bach clyd ynghylch pa mor ddymunol y byddai i Gymru gael mwy o barch a mwy o rym dros ei bywyd cenedlaethol. Mae realpolitik Jeremy Hunt wedi dangos mai ty ar y tywod ydi'r consensws hwn, consensws sy'n golygu dim byd mewn gwirionedd. Efallai rwan y bydd ein mudiad cenedlaethol yn gweld bod rhaid wrth narratif newydd o wrthdaro a "resistance" i symud yr achos yn ei flaen Hen bryd ddudwn i.\nDydw innau ddim yn anghytuno efo llawer o hynna chwaith. Mi gynhyrcha i flogiad ar oblygiadau'r toriadau / cicio S4C o gwmpas y lle i'r mudiad fory os y caf amser, neu'r diwrnod wedyn.\nUffern....mae e'n edrych fel inbred or crach Seisnig!


Visit Snowdonia - Gweithgareddau Dŵr a Phethau i'w Gwneud\n'rydych wedi ymweld â: Cartref | Gweithgareddau a Phethau i'w Gwneud | Gweithgareddau Dŵr a Phethau i'w Gwneud\nGweithgareddau Dŵr a Phethau i'w Gwneud\nOddeutu 200 milltir o arfordir. Traethau mawr. Cildraethau bychan. Slipffyrdd, harbwrs a marinas. Aberoedd hynod brydferth. Moroedd, llynnoedd ac afonydd. Mae gennym y lleoliadau a’r cyfleusterau hamdden ar gyfer bob math o chwaraeon dŵr – syrffwyr a hwylwyr profiadol sydd â heli’n llifo drwy’u gwythiennau neu’r rhai sydd am badlo’n bwyllog mewn llyn. Yr hwyl fwyaf - yn ôl rhai - a gewch mewn siwt wlyb yw ar wyliau wakeboardio neu syrffio ym Mhen Llŷn (mae wakeboardio yn Abersoch yn arbenigedd lleol yn ogystal â syrffio ym Mhorth Neigwl gerllaw). Gall hwylwyr ddewis rhwng dyfroedd cysgodol Afon Menai neu ddyfroedd agored Bae Ceredigion neu Fôr Iwerddon. Yn fewndirol, mae yna lynnoedd fel Llyn Brenig, sy’n gartref i glwb hwylio uchaf y DU, gyda gwynt sy’n berffaith ar gyfer dysgu hwylio a hwylio’n gystadleuol.\nMarinas a hwylio\nOes yna borthladd prydferthach nag Aberdyfi yng ngheg Aber Dyfi â’r mynyddoedd yn gefn iddi? Mae’n berffaith, un o leoliadau hwylio’r nefoedd. Mae lleoliadau eraill yn cynnwys Abermaw, Porthmadog, Caernarfon a’r Felinheli. Y mwyaf ohonynt i gyd yw Hafan Pwllheli, marina modern sydd gyda’r gorau yn y byd sy’n rhoi mynediad i rai o’r dyfroedd hwylio gorau yn y DU, gyda dros 400 o angorfeydd a chyfleusterau ar y tir ardderchog.\nAr lannau’r Fenai\nYdych chi awydd dysgu hwylio neu wella eich sgiliau chwaraeon dŵr? Mae Canolfan Chwaraeon Dŵr Cenedlaethol Plas Menai ger Caernarfon yn rhedeg amrywiaeth eang o gyrsiau a gwyliau antur. Mae mewn lleoliad perffaith ar lannau’r Fenai, gyda dyfroedd sy’n ddelfrydol ar gyfer hwylio, hwylfyrddio, canŵio a mynd mewn cychod pŵer ac mae modd cael mynediad rhwydd at y môr agored oddi yno hefyd.\nDŵr gwyn, migyrnau gwyn\n‘Mae’r olygfa yn gwibio heibio, ond does dim amser i gymryd sylw ohoni’, meddai’r awdur awyr agored byr o wynt Jon Sparks wrth iddo reidio rafft wynt gwyllt yn y Ganolfan Ddŵr Genedlaethol ger Bala. ‘Mae tri llwybr y gallwch eu dilyn. Defnyddir llwybr Tryweryn Uchaf ar gyfer teithiau rheolaidd a sesiynau blasu. Dewis arall atyniadol yw Saffari Tryweryn, sy’n daith pedair milltir i lawr Tryweryn Isaf. Os nad yw hyn yn ddigon, mae llwybr Tryweryn Arbennig yn cyfuno’r afonydd uchaf ac isaf ar un daith fawr. Nid oes rhaid i chi fod ag unrhyw brofiad blaenorol i gymryd rhan yn y sesiynau, dim ond parodrwydd i roi cynnig arni a derbyn y byddwch yn siŵr o fynd yn wlyb at eich croen.’\nMynd ar gwch (neu ganŵ)\nLlyn Tegid, Y Bala yw’r llyn naturiol mwyaf yng Nghymru. Mae potensial y llyn ar gyfer chwaraeon dŵr yn fawr hefyd ac mae cwmnïau lleol yn cynnig gweithgareddau hwylio, canŵio a hwylfyrddio. Mae llynnoedd eraill ar gyfer chwaraeon dŵr yn cynnwys Llyn Gwynant ger Beddgelert, Llyn Padarn yn Llanberis, Llyn Geirionydd sydd wedi’i guddio yn Fforest Gwydyr, Llynnau Mymbyr ger Capel Curig, Llyn Trawsfynydd a Llyn Brenig.\nAwydd mynd i bysgota? Ble i fynd, dyna’r cwestiwn?\nAr hyd yr arfordir gellir pysgota môr o draethau tywod a cherrig mân, aberoedd a glannau caregog. Neu plymiwch yn ddyfnach a llogwch gwch o fannau megis Conwy, Y Fenai, Abersoch, Pwllheli, Abermaw ac Aberdyfi. Mae pysgotwyr helwriaeth yn hoff o’r fan hon hefyd. Nid oes neb yn siŵr faint o lynnoedd sydd gennym mewn gwirionedd – yn sicr mae gennym dros 100. Ac nid ydym chwaith wedi mesur bob milltir o’n ffrydlifiau mynyddig niferus a’n afonydd hamddenol. Mae pysgota bras da hefyd mewn lleoliadau fel Llyn Trawsfynydd. Ar gyfer pysgota brithyll melyn does dim curo Llyn Myngul yn y mynyddoedd ger Abergynolwyn, tra bo Pysgodfa Eisteddfa ger Cricieth yn cynnig y gorau o ddau fyd - mae’n lleoliad pysgota bras a brithyll gyda dim llai na phump o lynnoedd.\nMae popeth wedi’i gloriannu\nMae’r llawlyfr newydd rhad ac am ddim, Eryri y Lleoliad Actif yn llawn o wybodaeth bellach ar chwaraeon dŵr yn ogystal â rhestr o’r holl weithgareddau rydym yn eu cynnig.\nCroeso Cymru - Antur a Gweithgareddau


Sesiwn 1: Gweithio gyda rhifau: 7.1 Symleiddio ffracsiynau - OpenLearn - Open University - FSM_2_WELSH\nGwyliwch y fideo isod sy’n edrych ar sut i symleiddio ffracsiynau, cyn rhoi cynnig arni eich hun yng Ngweithgaredd 14.\nDownload this video clip.Video player: s1_7.1_simplifying_fractions.mp4\nYn y fideo hwn, byddwch yn edrych ar sut i symleiddio ffracsiynau. Byddwch wedi arfer â gweld canlyniadau arolygon cwmnïau wedi’u rhoi fel ffracsiynau: ‘Mae 7/8 o bobl yn dweud eu bod yn fodlon ar ein gwasanaeth cwsmeriaid ni’. Dyma enghraifft o ffracsiwn yn ei ffurf symlaf. Efallai mai 184 o bobl a holwyd ac mai 161 ohonyn nhw ymatebodd i ddweud eu bod nhw’n fodlon. Er eu bod yn ffracsiynau cywerth, gallwch weld bod y ffracsiwn ‘7/8 o bobl’ yn llawer haws ei ddeall na dweud ymatebodd 161/184 o bobl i ddweud eu bod yn fodlon.\nOs gofynnir ichi roi ateb fel ffracsiwn yn ei ffurf symlaf, yn gyntaf rydych chi’n canfod rhif y gallwch rannu’r ddwy ran o’r ffracsiwn ag ef, ac yn ei rannu. Er enghraifft, i symleiddio’r ffracsiwn 12/18, gallwch rannu’r rhif top a’r rhif gwaelod â 2, i roi 6/9.\nDaliwch i fynd hyd nes nad ydych chi’n gallu canfod rhif y gallwch rannu dwy ran y ffracsiwn ag ef. Gellir rhannu’r ffracsiwn 6/9 eto, y tro hwn â 3, i gael 2/3. Dyma’r ffracsiwn yn ei ffurf symlaf.\nNawr dewch inni symleiddio’r ffracsiwn 40/120. Cofiwch ganfod rhif y gallwch rannu dwy ran y ffracsiwn ag ef, a daliwch i fynd hyd nes nad oes rhif arall sy’n gweithio. Felly, rhannwch y top a’r gwaelod â 10. Rhannwch y top a’r gwaelod â 2. Rhannwch y top a’r gwaelod â 2. Dyma’r ffracsiwn yn ei ffurf symlaf.\nGweithgaredd 14: Symleiddio ffracsiynau\nDangoswch y ffracsiynau canlynol yn y ffurf symlaf, lle bo’n bosibl.\ne.five divided by 126 ni ellir ei symleiddio\nNesaf byddwch yn edrych ar fynegi un swm fel ffracsiwn o swm arall.\nBlaenorol 7 Ffracsiynau\nNesaf 7.2 Ysgrifennu un swm fel ffracsiwn o swm arall


SPCK Assemblies (Cymraeg) - Y Ddringfa\nCyflwyno hanes Jake Meyer i’r plant, yr unigolyn ieuengaf i ddringo Mynydd Everest ar un adeg\nCyflwyno hanes Jake Meyer i’r plant, yr unigolyn ieuengaf i ddringo Mynydd Everest ar un adeg (er bod ei record wedi ei thorri erbyn hyn), ac annog y plant i ystyried sut y mae’n bosib iddyn nhw fynd i’r afael â’u mynydd Everest personol eu hunain.\nCasglwch wybodaeth am Jake Meyer o’r sgwrs a roddodd ym mis Rhagfyr 2010 ar noson cyflwyno gwobrau Cynllun Dug Caeredin; edrychwch ar ei wefan: www.jakemeyer.co.uk.\nY gerddoriaeth ‘The Climb’ gan Miley Cyrus, ar gael i’w llwytho i lawr (gwiriwch yr hawlfraint) – fe allech chi chwarae’r gân fel rhan o’r Amser i Feddwl, neu chwaraewch hi wrth i’r plant gyrraedd y gwasanaeth a phan fyddan nhw’n ymadael.\nParatowch bedwar darllenydd.\nArweinydd: Fe hoffwn i gyflwyno hanes Jake Meyer i chi, dringwr arbennig a gychwynnodd ar ddringfa ryfeddol.\nYn 12 oed, doedd Jake ddim yn un da iawn am wneud unrhyw weithgaredd ym myd y chwaraeon traddodiadol. Doedd ganddo ddim diddordeb mewn pêl-droed. Roedd yn casáu rygbi. Awgrymodd un o’i ffrindiau y gallai roi cynnig ar ddringo. Dyna beth a wnaeth, ac roedd wrth ei fodd gyda’r gweithgaredd hwnnw.\nYn 14 oed, darllenodd Jake erthygl am yr her o’r enw ‘Y Saith Copa’ (Seven Summits). Yr her oedd dringo mynydd uchaf pob cyfandir y byd. Ac fe feddyliodd Jake: ‘Rydw i eisiau gwneud hynny. Fe alla i wneud hynny. Ac, yn wir, fe wna i hynny.’\nYn 15 oed, fe ddringodd fynydd Kilimanjaro, y mynydd uchaf yn Affrica. Erbyn yr oedd yn 21 oed, dim ond un o’r saith mynydd oedd ar ôl ganddo heb ei ddringo – Mynydd Everest, y mynydd uchaf yn y byd.\nArweinydd: Ar ddiwrnod 61 o’i daith i geisio concro mynydd Everest, cychwynnodd Jake a’i dîm o’r gwersyll ar ran olaf ei daith i ben y mynydd. Er bod y tymheredd yn minws 30 gradd, a dim ond 30 y cant o’r ocsigen y byddwn ni’n ei anadlu fel arfer oedd yn yr aer, roedd hwyliau da ar Jake a’i benderfyniad yn gryf.\nOnd, fel roedd y diwrnod yn mynd yn ei flaen, roedd cyhyrau Jake yn dechrau gweiddi ‘Aros! Aros! Alli di ddim mynd ymlaen gam ymhellach!’ Roedd ei ysgyfaint yn fyr o anadl. Roedd ei galon yn curo’n drwm yn ei frest. Roedd ei goesau’n wan ac yn gollwng oddi tano ac yntau’n cwympo i’r eira. Codai ar ei draed eto, cerdded ychydig o gamau - a chwympo eto. Roedd yn cymryd ei holl egni i godi ei hun ar ei draed, cerdded gam neu ddau eto - ac yna suddo i’r eira unwaith eto.\nMeddyliodd fod ei ymdrech drosodd, ac na fyddai’n llwyddo i gyrraedd y copa. Edrychodd i fyny - roedd y copa i’w weld tua milltir oddi wrtho. Doedd dim gobaith iddo gyrraedd y gopa, meddyliodd. Roedd yr her yn ormod iddo. Fe fyddai’n rhaid iddo roi’r gorau iddi, ac yntau mor agos, ond mor bell hefyd.\nYna, fe sylwodd ar ddarn o graig yn ymwthio allan o’r eira nifer o fetrau oddi wrtho. Tybiodd, pe byddai ddim ond yn gallu cyrraedd y graig honno, fe fyddai gymaint â hynny’n nes .... Fe ymdrechodd i godi ar ei draed, anwybyddodd y boen, cerddodd ymlaen a chyrraedd y graig! ‘Wel,’ meddyliodd, ‘os llwyddais i gyrraedd y graig yma, efallai y gallaf gyrraedd y graig nesaf acw.’\nAc felly y daliodd ati, un cam bach ar y tro. Un fuddugoliaeth fach ar ôl y llall. Un nod bychan yn cael ei gyflawni, y naill ar ôl y llall yn eu tro.\nA do, fe gyrhaeddodd Jake Meyer gopa mynydd Everest. Ar y pryd, Jake oedd yr ieuengaf erioed i ddringo mynydd uchaf y byd.\nArweinydd: Tybed a fydd unrhyw un sydd yn yr ystafell yma heddiw yn gwneud yr hyn a wnaeth Jake Meyer? Tybed a fydd unrhyw un sydd yma heddiw yn dringo i ben mynydd Everest? Efallai’n wir y bydd rhywun. Efallai na fydd. Wn ni ddim. Ond, fe wn i fod gan bob un ohonom ein mynydd Everest personol ein hunain i’w ddringo. Ein mynydd ein hunain yn ein bywyd - rhywbeth yr ydyn ni eisiau ei gyflawni, ond sy’n teimlo’n llawer rhy anodd i ni. Mae’n rhywbeth rydyn ni’n ymdrechu’n galed i’w wneud, rhywbeth sy’n teimlo mor anodd ei goncro â’r mynydd uchaf.\nDarllenydd 1: Rydw i eisiau nofio hyd y pwll nofio o un pen i’r llall, ond ar hyn o bryd dydw i ddim yn gallu nofio o gwbl. Fydda i byth yn gallu gwneud hynny.\nDarllenydd 2: Rydw i eisiau darllen llyfr o glawr o glawr, ond rydw i’n dal i gael trafferth i ddysgu darllen fy ngeiriau allweddol. Fydda i byth yn gallu darllen llyfr cyfan.\nDarllenydd 3: Rydw i eisiau bod yn ffrindiau eto gyda Katie, ond ar hyn o bryd dydyn ni ddim yn siarad â’n gilydd hyd yn oed. Fydda i byth yn gallu gwneud hynny.\nDarllenydd 4: Rydw i eisiau gallu mynd i gysgu heb adael y golau ymlaen, ond alla i ddim hyd yn oed mynd i fy ngwely heb i Mam fod i fyny’r grisiau efo fi. Fydda i byth yn gallu gwneud hynny.\nArweinydd: Wrth i Jake Mayer edrych ar gopa mynydd Everest, meddyliai na fyddai byth yn gallu cyrraedd y top. Wrth i ni edrych ar ein nod terfynol, fe allai ymddangos yn amhosibl i ni a ninnau’n dweud, ‘Fydda i byth yn gallu gwneud hynny’.\nOnd pan rannodd Jake ei ddringfa yn dargedau llai a haws eu cyflawni, fe lwyddodd i gyrraedd y top. A phan fyddwn ninnau’n rhannu ein tasgau ni yn dargedau llai, a haws eu cyflawni, yna fe allwn ninnau ddechrau symud tuag at ein nod.\nDarllenydd 1: Rydw i’n mynd i ofyn i Mam fynd â fi i wersi nofio fel y gallaf weithio fy ffordd trwy’r gwahanol gamau, ac efallai y byddaf, ryw ddiwrnod, yn gallu nofio o’r naill ben i’r pwll nofio i’r llall.\nDarllenydd 2: Rydw i’n mynd i ganolbwyntio ar ddysgu darllen fy ngeiriau allweddol, ac yna symud ymlaen i’r targed dysgu nesaf. Wedyn, ryw ddiwrnod, fe fydda i’n gallu darllen llyfr cyfan\nDarllenydd 3: Rydw i’n mynd i wenu ar Katie y tro nesaf y gwelaf i hi, a dweud helo. Caf weld beth fydd yn digwydd ar ôl hynny.\nDarllenydd 4: Rydw i’n mynd i ofyn i Mam ddechrau symud i lawr y grisiau yn araf, un gris ar y tro, pan fydda i’n mynd i gysgu.\nGadewch i ni i gyd dreulio moment yn meddwl am ein mynydd personol ein hunain wrth i ni wrando ar y geiriau yn y gân ‘The Climb’ gan Miley Cyrus (fe allech chi chwarae’r darn cerddoriaeth ar ôl i chi ddarllen y geiriau sy’n dilyn, yma. Mae’r geiriau’n addasiad o eiriau’r gân).\nOes breuddwyd ydych chi’n ei breuddwydio?\nOes llais bach yng nghefn eich meddwl sy’n dweud na wnewch chi byth lwyddo?\nOes rhwystrau o’ch blaen? Rhaid i chi ddal ati.\nRhaid i chi ddal i fynd.\nRhaid i chi barhau i ymdrechu, a dal i ddringo.


Dioddefaint yn cael sylw yn negeseuon y Pasg arweinwyr gwleidyddol – Golwg360\nDioddefaint yn cael sylw yn negeseuon y Pasg arweinwyr gwleidyddol\n21 Ebrill 2019 am 09:10\nMae Theresa May a Jeremy Corbyn yn canolbwyntio ar ddioddefaint ledled y byd yn eu negeseuon ar Sul y Pasg.\nTra bod Theresa May yn rhoi sylw i Gristnogion sy’n cael eu herlid oherwydd eu ffydd, mae Jeremy Corbyn yn tynnu sylw at ddioddefaint ffoaduriaid ac yn galw ar Lywodraeth Prydain i wneud mwy i’w helpu.\nDywed Theresa May fod “rhaid i ni sefyll i fyny dros hawl pawb, waeth bynnag am eu crefydd” i ddilyn yr hyn maen nhw’n ei gredu.\nMae hi’n dweud bod “perygl anferth” yn wynebu Cristnogion ar draws y bydd sydd am addoli.\n“Fe fu ymosodiadau ar eglwysi, Cristnogion wedi’u llofruddio, teuluoedd wedi’u gorfodi i ffoi o’u cartrefi,” meddai.\n“Dyna pam fod y Llywodraeth wedi lansio adolygiad byd-eang o erlid Cristnogion.\n“Rhaid i ni sefyll i fyny dros hawl pawb, waeth bynnag am eu crefydd, i arfer eu ffydd mewn heddwch.”\nCymharu’r Iesu â ffoaduriaid\nMae Jeremy Corbyn, yn y cyfamser, yn cymharu dioddefaint yr Iesu â’r heriau mae ffoaduriaid yn eu hwynebu yn yr oes sydd ohoni.\nMae’n cyhuddo Llywodraeth Prydain o fethu â derbyn plant sy’n ffoaduriaid, ac yn lladd ar Sajid Javid, yr Ysgrifennydd Cartref, am fethu â mynd i’r afael â sefyllfa’r llongau sy’n croesi i wledydd Prydain o hyd wrth i ffoaduriaid geisio bywyd gwell.\nMae’n dweud bod yr Iesu “yn ffoadur yr oedd ei rieni wedi’u gorfodi i ffoi o’u cartref oherwydd ymgyrch o fraw gan unben, y Brenin Herod”.\n“Aeth yr Iesu yn ei flaen i wybod beth yw bod yn estron, cael eich gwrthod a’ch arteithio.\n“Teulu a gafodd ei orfodi i adael eu gwlad rhag ofn iddyn nhw gael eu herlid.\n“Yn drist iawn, mae hyn mor gyfarwydd i ni heddiw.\n“Mae yna 68 miliwn o ffoaduriaid ar draws y byd, mwy nag erioed sydd wedi cael eu gorfodi i ffoi rhag cael eu herlid, rhyfel a thlodi.”\nSefyllfa’r ffoaduriaid yn ‘brawf moesol’\nMae’n dweud bod helynt y ffoaduriaid yn “brawf moesol” ynghylch sut i drin pobol.\n“Dysgodd yr Iesu i ni barchu ffoaduriaid. Fe ddywedodd yntau wrthym am groesawu estroniaid.\n“Ac mae’r Beibl yn dweud bod rhaid trin yr estron yn eich plith fel brodor.\n“Ym Mhrydain, mae gennym draddodiad balch o gynnig lloches diogel i’r rhai mewn angen.\n“Ond mae’r Llywodraeth hon yn gwrthod ateb eu dyletswydd gyfreithiol i ffoaduriaid sy’n blant yn Ewrop, yn ôl gofynion Gwelliant Dubs.”


Angharad Tomos: Rhagfyr 28 - northwales Administrator - Daily Post\nAngharad Tomos: Rhagfyr 28\nRHYW bythefnos cyn Dolig oedd hi, rheini’n ddyddiau tywyll a digalon ym Mhenygroes, ac ron i eisiau rhwybeth gwahanol, rhywbeth i godi’r galon.\nUpdated 03:12, 17 APR 2013\nRHYW bythefnos cyn Dolig oedd hi, rheini’n ddyddiau tywyll a digalon ym Mhenygroes, ac ron i eisiau rhwybeth gwahanol, rhywbeth i godi’r galon. Tra’n siopa ym Mhalas Print, dyma’r perchennog yn troi ataf a gofyn,\n“Ti’n dod heno? – i weld Tony ac Aloma?”\nA dyma fi’n meddwl, Pam ddim? Dyna fyddai noson gwbl wahanol.\nYno i lansio eu llyfr Cofion Gorau yr oeddent, a dwi wedi cael blas ar nosweithiau lawnsio yn ddiweddar. Euthum i noson lansio cyfrol Elinor Bennet yn y Galeri, y lle dan ei sang i glywed Elinor yn canu’r delyn ac yn dwyn atgofion, eraill yn canu a Dafydd Iwan yn cyflwyno’r gyfrol gyntaf iddi.\nRoedd rhaid i mi fod yn bresennol yn noson lansio fy nghyfrol fy hun, ond yn lle gwaredu’r peth, mwynheais anffurfioldeb y cyfan wrth i ddeugain o bobl wasgu i ystafell flaen Y Crochan Blasus ym Mhenygroes a mwynhau seibaint o’r siopa Dolig gyda phaned a chacen.\nAnffurfiol oedd naws y noson ym Mhalas Print hefyd, ar wahan i’r ffaith fod camerau teledu yno, a syniad da oedd cael Dyl Mei i holi’r ddeuawd enwog. Mae Tudur Huws Jones wedi rhoi syniad i chi o gynnwys y gyfrol eisoes, felly mi soniaf am y noson ei hun.\nY peth cyntaf a’m trawodd oedd nad oeddwn i erioed wedi clywed Tony ac Aloma yn siarad. Ydw, rydw i yn ddigon hen i’w cofio yn diddanu ar lwyfannau, ond chlywais i rioed mo’r un o’r ddau yn siarad yn fyw – nac ar deledu na radio, dwi’m yn credu. Yr ail beth hynod am y noson oedd sylweddoli cymaint oedd wedi newid yn ein bywydau ers y Chwedegau. Roedd Dyl Mei yn cynrychioli’r genhedlaeth iau, ac er fod Tony ac Aloma yn fythol ifanc, roedd fel petai yn holi dau o’r gorffennol pell.\nRydan ni’n camu yn ôl i oes pan nad oedd i-pads ac i-phones nac unrhyw aps. Nôl ymhell i oes gyn-gyfrifiadurol, cyn deledu, cyn ffonau bron iawn. Yr hyn oedd Dyl Mei yn ysu am ei wybod oedd sut oedd Tony wedi cyfansoddi ei gân gyntaf pan nad oedd neb arall yn gwneud hynny, ddim hyd yn oed Dafydd Iwan na’r Beatles. Cyfieithu neu addasu caneuon eraill oeddent hwy ar y cychwyn. Roedd ateb Tony yn gwbl annisgwyl.\n‘Cloch Fach yr Eglwys’ oedd ei gân gyntaf. Gwas fferm oedd Tony yn Ty’n Llan, a sefyll ar y buarth efo’i Woodbine un pnawn Sul pan welodd John Edwards y clochydd yn mynd i ganu cloch Eglwys Tregaian drws nesaf. Meddyliodd am gast da, sef clymu y tolyn efo sach, a gadael i John Edwards chwysu chwartiau, a dim swn yn dod o’r gloch! Yna cafodd bwl o gydwybod, a chyfansoddodd y gân hon, yn llawn euogrwydd am gael y fath syniad.\nRoedd wyneb Dyl Mei yn bictiwr, yn union fel petai wedi clywed hanesyn o gyfnod oes Fictoria. Roedd o’i hun wedi cael blas dychrynllyd ar y gyfrol, a’i frwdfrydedd yn heintus (ac yn help i werthu copiau!) Roedd yn methu credu mai sgwennu llythyr oedd Aloma i roi gwybod i Tony am gyngherddau. Roedd o wedi mynd yn was i ffermydd yn Lloegr erbyn hynny, a dyna pam mai yn Saesneg y byddai yn sgwennu at Tony. Chwarddodd pawb yn harti.\n“Taswn i yn Italy, fasa chdi wedi sgwennu ataf yn Italian?” meddai Tony, a dyma ffit o gigls wedyn gan Aloma. Roeddent yn gyfforddus iawn yng nghwmni ei gilydd, ac yn dal yn ffrindiau mawr.\nCyfeiriodd Aloma at ddigwyddiad oedd yn newydd i Tony, a throdd hithau ata fo a gofyn: “Diawch, dwyt ti ddim wedi darllen y llyfr, dywed?”\nLlond ceg o dafodiaith Sir Fôn, a minnau wedi digio braidd wrthi erioed am adael Cymru a mynd i Blacpwl.\nYna, cawsom Stori y Beic. Roedd Aloma methu fforddio beic i’w merch fach, a Tony a gafodd afael ar un ail law yn y diwedd. Ond roedd yna gyfnither wedi cael beic gwell, ac wrth gofio yr olwg ar ei merch fach y bore hwnnw, a’r siom, ....bryd hynny y daeth y dagrau. Roedd hi mor onest, mor agored gyda ni, ac roedd pawb yn gallu deall a chydymdeimlo. Dyna fu’r symbyliad i Aloma bacio ei bagiau a gwneud rhywbeth i ennill mwy o arian. Doedd hi erioed wedi bod yn Blacpwl o’r blaen.\n“A mi wertho chi faint o recordiau?” gofynnodd Dyl Mei\n“76,000” oedd yr ateb, a dyna pryd y disgynnodd yr holwr oddi ar ei gadair!\nI gloi’r noson, canodd Gwyneth Glyn a’i gr, Dafydd Emyr, yn swynol iawn un o ganeuon enwocaf y cwpl o Fôn, “Pwy sydd wedi syrthio mewn cariad?”\nDyma gyrraedd diwedd y bennill, “Pwy sy’n mynd i fyw i fod yn hen r a gwraig?” a dyma’r rhai iau yn curo ei dwylo mewn cymeradwyaeth. Wydden nhw ddim fod pennill i ddilyn, “Pwy sy’n mynd i farw, a chael cysgu mewn hedd?”\nDyna’r peth ddangosodd gymaint y mae’r oes wedi newid. Rhyw, cyffuriau, trais, tor priodas – cewch ganu am y rhain i gyd bellach. Ond mae diweddu cân serch drwy sôn am farw a chael cysgu mewn hedd yn tab llwyr! Fydde chi jest ddim yn ei wneud y dyddiau hyn.\nDiolch am noson ddifyr, Tony ac Aloma. Dwi’n meddwl yr af ar ôl y cryno ddisg rwan, mae rhywbeth yn dweud wrthyf y bydd rhain am gael ei chwarae dipyn go lew yn ystod 2012. Blwyddyn Newydd Dda i chi!\nCofion Gorau; Tony ac Aloma; Y Lolfa; £14.95


Sêr disglair y Nadolig yn arwain at Y Gwyll ar S4C – The Pembrokeshire Herald\nSêr disglair y Nadolig yn arwain at Y Gwyll ar S4C\nCatrin Finch: Concerto Hedd Wyn\nBYDD rhifyn arbennig hirddisgwyliedig o’r gyfres dditectif lwyddiannus ‘Y Gwyll/Hinterland’ ar Ddydd Calan ar S4C yn un o uchafbwyntiau amserlen Nadolig sy’n llawn perfformiadau gwreiddiol, gafaelgar gan rai o sêr mwyaf y byd adloniant yng Nghymru. Bydd Richard Harrington, yr actor tu ôl i gymeriad DCI Mathias yn y gyfres dditectif, yn un o blith nifer o artistiaid bydenwog ar y sianel dros yr ŵyl, gyda Rhys Ifans, Charlotte Church, Bryn Terfel, Wynne Evans, Only Men Aloud, Karl Jenkins a Catrin Finch ymhlith y sêr rhyngwladol eraill sy’n rhan o arlwy’r sianel dros yr ŵyl. Mae S4C yn lansio ei hamserlen Nadolig, wedi ei lapio â dramâu, perfformiadau penigamp mewn rhaglenni adloniant a cherddoriaeth, rhaglenni dogfen am bobl eithriadol, chwaraeon yr ŵyl ac oriau o raglenni safonol i blant a phobl ifanc.\nMeddai Dafydd Rhys, Cyfarwyddwr Cynnwys S4C, “Mae’r Nadolig yn adeg gystadleuol iawn o’r flwyddyn ar y teledu, ond mae gennym amserlen all herio’r gorau sy’n rhoi llwyfan i rai o dalentau mwyaf ein gwlad greadigol ni. “Un o’r uchafbwyntiau mwyaf yw’r darllediad cyntaf o bennod newydd ‘Y Gwyll/Hinterland’ ar Ddydd Calan, rhaglen sy’n helpu i roi S4C a Chymru ar y map. A gyda S4C yn awr ar gael ar gynifer o blatfformau, gan gynnwys y BBC iPlayer, bydd modd i chi fwynhau’r rhaglen ble bynnag y byddwch chi yn y Deyrnas Unedig ar 1 Ionawr.\n“Ond wrth arwain at y bennod arbennig o ‘Y Gwyll/Hinterland’ ddydd Calan, bydd rhaglenni’r Nadolig yn cynnig adloniant, drama, chwaraeon a rhaglenni ffeithiol i’w cofio. Gyda sêr rhif y gwlith yn addurno’n hamserlen – bydd hi’n Nadolig disglair ar S4C.” Yn arwain yr ymgyrch Nadolig mae Robin Goch S4C, sef robin frongoch eiconig animeiddiedig y sianel yn amlygu amserlen o raglenni cyffrous. Gallwch ei ddilyn ar yr ymgyrch arlein ac ar Twitter, @RobinGochS4C ac ar Facebook.\nAc os gwelwch robin yn eich gardd neu o gwmpas y lle, ychwanegwch farc ar ein map rhyngweithiol a gorchuddio Cymru gyfan â robins coch! Bydd DCI Tom Mathias a’r tîm yn ôl yn y gyfres dditectif ‘Y Gwyll/Hinterland’ a leolir yn ardal Aberystwyth, Ceredigion, i archwilio i achos o dân bwriadol yn ogystal â stori am dor calon a cholled wrth inni ddarganfod mwy am fywyd a hanes y ditectif. Fe fydd y bennod arbennig yn sicr yn flas o’r hyn sydd i ddod yn yr ail gyfres yn hwyrach yn y flwyddyn. Mae misoedd wedi mynd heibio ers i Mathias gefnu ar ei waith o dan amgylchiadau trasig. Gyda’i gariad wedi marw a gwaed ar ei ddwylo, mae ei holl ddyfodol yn y fantol. Mae ei yrfa yn deilchion, ond mae’r Prif Uwcharolygydd Prosser yn dal i gredu ynddo ac yn ei alw yn ôl i’w waith. Mae gwledd ddrama S4C hefyd yn cynnwys yr addasiad ffilm gyntaf o ‘Under Milk Wood’ ers dros 40 mlynedd, wrth i’r sianel ddarlledu’r fersiwn Gymraeg ‘Dan y Wenallt’ ar 27 Rhagfyr.\nGyda Rhys Ifans fel Y Llais Cyntaf a Chapten Cat a Charlotte Church fel Polly Gardis bydd dehongliad swreal a nwydus newydd y cyfarwyddwr Kevin Allen o addasiad Cymraeg, T James Jones yn taflu goleuni newydd ar ddrama radio Dylan Thomas. Bydd rhifynnau Nadoligaidd o ‘Pobol y Cwm’ a ‘Rownd a Rownd’ hefyd yn ddigon i dynnu dŵr o’r dannedd. Mae dawn gerddorol Cymru yn gwneud i’r byd i wrando a byddwn yn gwerthfawrogi pam mewn rhaglenni Nadolig arbennig gyda’r tenor Wynne Evans, sy’n enwog am lawer mwy o resymau na chymeriad Gio Compario yn ‘Nadolig Wynne’ ar 20 Rhagfyr.\nYna bydd y basbariton bydenwog Bryn Terfel yn dod â gwledd o garolau gwerin draddodiadol ar Ddydd Nadolig a ffilmiwyd yn Amgueddfa Werin Cymru, Sain Ffagan. Yn ogystal, mae’r cantorion enwog Only Men Aloud yn eu hôl gyda dwy raglen arbennig. Bydd ‘Only Men Aloud: Y Bois ar Enlli’ yn dilyn pererindod y bois i Ynys Enlli ar Noswyl y Nadolig, ac yna cawn fwynhau eu perfformiadau lliwgar yn ‘Only Men Aloud: Y Sioe’ ar Ddydd Nadolig. Yn hoff o gerddoriaeth glasurol?\nYna, byddwch yn siŵr o fwynhau’r perfformiad cyntaf o ddarn o waith newydd Karl Jenkins a choncerto Catrin Finch fel teyrnged i’r rhai a gollodd eu bywyd yn ystod y Rhyfel Byd Cyntaf yn ‘Catrin Finch: Concerto Hedd Wyn’. Nid yw’r tymor o ewyllys da yn ymestyn i’r caeau chwarae rygbi a phêldroed gyda darllediadau byw o’r ddwy gêm dderbi Pro 12 rhwng y Gweilch a’r Scarlets yn ‘Clwb Rygbi’ a’r holl gyffro o Uwch Gynghrair pêldroed Cymru yn ‘Clwb’.\nDaw straeon o fyd y campau ac o’r galon ynghyd mewn portread gonest a gafaelgar o’r darlledwr a sylwebydd Huw Llywelyn Davies tra bod stori ddirdynnol i’w hadrodd yn y gyfres ‘Gohebwyr’ wrth i John Stevenson olrhain hanes newyddiadurwyr am fywyd a marwolaeth ffotograffydd i’r wasg Ian Parry. Ac mae digon o le ar ôl i fyd natur wrth i’r naturiaethwr Iolo Williams fynd ar drywydd bywyd gwyllt y Nadolig yn ‘Natur Nadolig Iolo’.\nAlun `Sbardun` Huws o Benrhyn Aberstalwm\nSiarad wast o’r radd fl aena Gan Hefi n Wyn\nWrth i Sir Benfro ddod allan o’r cyfyngiadau symud ac wrth i fusnesau ddechrau ailagor, mae Awdurdod Parc Cenedlaethol Arfordir Penfro yn croesawu ymwelwyr yn ôl i Gastell Caeriw, Pentref Oes Haearn Castell Henllys ac Oriel a Chanolfan Ymwelwyr Oriel y Parc yn ystod yr hanner tymor hwn.\nGyda dewis cyffrous o weithgareddau i weddu i bob oed, a chaffis i ategu diwrnod allan, mae rhywbeth i bawb ym mhob un o atyniadau poblogaidd yr Awdurdod i ymwelwyr.\nYng Nghastell Caeriw rhwng 2 a 6 Mehefin, bydd taith ‘Horrid Histories’ yn cael ei chynnal yn rhad ac am ddim i’r genhedlaeth iau gyda straeon arswydus, chwedlau dychrynllyd ac adroddiadau anghynnes am fywyd yn y castell. Defnyddiwch eich ffôn i chwilio am ddreigiau fel rhan o’n Helfa Ddreigiau.\nDaw’r Castell yn fyw unwaith eto yn y cyfnod Canoloesol ddydd Sul 30 Mai tan ddydd Mawrth 1 Mehefin gyda Bowlore yn arwain yr arddangosfeydd ymladd â chleddyfau, saethyddiaeth ac arfau, gyda thâl bychan am rai gweithgareddau.\nCyfle i fod yn ganwriad neu ryfelwr lliwgar gwyllt ar Ddiwrnod y Rhufeiniaid Rheibus ym Mhentref Oes Haearn Castell Henllys yr hanner tymor hwn.\nRhaid archebu tocynnau ar gyfer digwyddiadau ar-lein yn www.carewcastle.com. Mae’r Castell ar agor rhwng 10am a 4pm, Ystafell De Nest rhwng 11am a 4pm ac mae’r Felin Heli ar agor rhwng 11.30am a 5pm.\nAm rywbeth hollol wahanol, ewch draw i Oriel a Chanolfan Ymwelwyr Oriel y Parc yn Nhyddewi, sydd ar agor ar hyn o bryd rhwng 10am a 3pm, i gael cyfle i weld arddangosfa Amgueddfa Genedlaethol Cymru am fyd rhyfeddol pryfed genwair, sy’n arddangos hyd at 6 Mehefin.\nMae’r oriel yn gartref i ddau fan arddangos a’r Tŵr Artistiaid Preswyl gydag arddangosfeydd hyfryd o dirluniau i’w mwynhau ac i’ch ysbrydoli. Ar ôl hynny, gellir ymweld â Chaffi’r Pererin, sy’n agored rhwng 10am a 3.30pm gyda seddi dan do ac yn yr awyr agored.\nMae’n werth ymweld â’r arddangosfa Vermilion fywiog gan Joy Dixon, gwaith manwl godidog Clive Gould ac Arfordir a Chefn Gwlad Sir Benfro gan Graham Brace, a’r cydweithrediad seramig crog rhwng Ian McDonald a Maria Jones. Ewch i www.orielyparc.co.uk i gael manylion arddangosfeydd a chyfleusterau.\nMae’n werth ymweld â’r oriel a’r arddangosfeydd yn Oriel y Parc yn ystod yr hanner tymor hwn. (c. Graham Brace)\nYm Mhentref Oes Haearn Castell Henllys, mae eich antur hynafol yn disgwyl amdanoch ar Ddiwrnodau Profi’r Oes Haearn rhwng dydd Sadwrn 29 Mai a dydd Llun 31 Mai a dydd Mercher 2 Mehefin a dydd Iau 4 Mehefin.\nDysgwch sut roedd pentrefwyr yn paratoi ar gyfer brwydr, beth oedden nhw’n ei fwyta, sut roedden nhw’n gwneud eu dillad a’u tai crwn. Ddydd Mawrth 1 Mehefin bydd y Rhufeiniaid Rheibus yn ymosod ar Gastell Henllys – a fyddwch chi’n ymuno â’r Lleng Rufeinig neu’n ymuno â’r Frenhines Buddug i’w herio nhw?\nHefyd yn ystod yr wythnos hanner tymor mae gweithdai Byw yn y Gwyllt, Yr Hen Geltiaid a Thecstilau Creadigol. Codir tâl bychan am ddigwyddiadau felly ewch i www.castellhenllys.com am fanylion a gwybodaeth archebu.\nI’r rheini sy’n chwilio am antur awyr agored, mae dewis gwych o ddigwyddiadau i’r teulu, gan gynnwys taith gerdded Blodau Gwyllt yn Freshwater East, ddydd Mawrth 25 Mai, dau ddigwyddiad Ystlumod Ysblennydd gyda’r nos – yn Nhyddewi ddydd Sul 30 Mai ac yng Nghastell Caeriw ddydd Iau 3 Mehefin.\nMae yna hefyd daith gerdded ar Faes Tanio Castellmartin ddydd Llun 31 Mai a thaith gerdded Gymraeg yng Nghwm Gwaun ddydd Iau 2 Mehefin. Mae’n rhaid archebu lle ar gyfer y digwyddiadau hyn yn www.pembrokeshirecoast.wales/events.\nBydd tri academydd o Brifysgol Aberystwyth ar raglen Gŵyl y Gelli eleni, a ddarlledir am ddim ar-lein o’r Gelli Gandryll o 26 Mai tan 6 Mehefin.\nYn yr ŵyl, fe gyflwynir yr Athro Mererid Hopwood, a ymunodd â Phrifysgol Aberystwyth fel Athro’r Gymraeg ac Astudiaethau Celtaidd ym mis Ionawr 2021, yn Gymrawd Rhyngwladol newydd Cymru Greadigol Gŵyl y Gelli. Ac fe drafodir rhai cwestiynau sy’n berthnasol iawn i’r byd sydd ohoni, yng nghyd-destun pandemig COVID-19, mewn dwy ddarlith a fydd yn cael eu traddodi gan academyddion o Aberystwyth.\nYn ei darlith ‘Women and Leadership’ am 13:00 ddydd Sadwrn 29 Mai, fe fydd y Dr Jenny Mathers o’r Adran Gwleidyddiaeth Ryngwladol yn gofyn a fyddai’r byd yn wahanol – ac yn well – pe bai mwy o fenywod yn dal yr awenau mewn safleoedd arweinyddiaeth.\nMae’r Dr Mathers yn esbonio sail ei darlith: “Byddaf yn edrych eto ar y pwnc llosg hwn yng nghyd-destun y pandemig byd-eang. Rhywedd yw rhan o’r esboniad am y gwahaniaeth mawr rhwng profiadau COVID Seland Newydd o dan Jacinda Ardern a’r Unol Daleithiau o dan America. Mae rhai wedi dadlau y gallasai effeithiau Argyfwng Ariannol Byd-Eang 2008 wedi’u lleddfu pe buasai mwy o fenywod wrth fyrddau rheoli’r prif sefydliadau ariannol. Ond mae arweinwyr benywaidd yn dal i fod yn gymharol brin, ac mae’r menywod sy’n arwain llywodraethau a sefydliadau drwy argyfyngau yn cael eu trin yn fwy garw na dynion mewn safleoedd cyfatebol.”\nDdydd Mercher 2 Mehefin, 13:00, bydd y Dr Siobhan Maderson, Cymrawd Ôl-Ddoethurol yr ESRC yn Adran Daearyddiaeth a Gwyddorau Daear, yn siarad am ‘The Great Reset: Co-designing an inclusive, sustainable, post-pandemic future’.\nMae’r Dr Maderson yn esbonio: “Wrth i’r rhaglen frechu at COVID-19 fynd rhagddi, mae llawer ohonom yn dechrau mentro teimlo’n obeithiol am y dyfodol, er ein bod hefyd yn ymwybodol o’r difrod cymdeithasol ac economaidd a achoswyd gan y pandemig. Yn fy narlith arall byddaf yn ystyried sut olwg allai fod yn ar y normal newydd a sut y gellir sicrhau bod yr ailgychwyn yn gweithio er lles pawb – a rhywogaethau eraill – yn yr amgylchedd ehangach. Bydd fy nghyflwyniad yn cloriannu camgymeriadau’r gorffennol, edrych ar fentrau’r presennol ac ystyried gweledigaethau llawn dewrder a dychymyg at y dyfodol.”\nBydd y ddwy ddarlith yn cael eu recordio ymlaen llaw, ac fe fydd y Doethuriaid Mathers a Maderson ill dwy ar gael wrth i’w darlithoedd gael eu darlledu a thoc wedyn i ateb cwestiynau gan y gynulleidfa yn y llif sgwrsio.\nBydd darlith yr Athro Hopwood ddydd Sul 30 Mai yn trafod sut mae’r beirdd wedi dychmygu iaith a sut mae’r dychymyg hwnnw yn ein helpu i ddeall yr elfen hanfodol hon o lenyddiaeth.\nMae’r ysgolhaig o Brifysgol Aberystwyth wedi ennill prif gystadlaethau’r Brifwyl dair gwaith, a hi oedd y fenyw gyntaf i ennill y Gadair yn yr Eisteddfod Genedlaethol, yn 2001. Mae wedi bod yn Fardd Plant Cymru ac wedi ennill gwobr Glyndŵr am ei chyfraniad at lenyddiaeth. Roedd ei chasgliad o farddoniaeth Nes Draw yn fuddugol yng nghategori barddoniaeth Llyfr y Flwyddyn yn 2016.\nDywedodd yr Athro Hopwood: “Fel Cymrawd Rhyngwladol Cymru Greadigol Gŵyl y Gelli eleni, mae’n arbennig o braf gweld yr Ŵyl yn ymestyn nid yn unig dramor ond hefyd yn nes at adref. Rwy’n edrych ymlaen yn fawr at barhau’r drafodaeth ddechreuodd llynedd am ddwyieithrwydd, gan ystyried eleni sut mae llenorion wedi dychmygu iaith ar hyd yr oesoedd.”\nYchwanegodd yr Athro Elizabeth Treasure, Is-Ganghellor Prifysgol Aberystwyth: “A ninnau’n brifysgol sydd ag enw da am ragoriaeth ein gwaith dysgu ac ymchwil, mae gennym lawer o werthoedd cyffredin â Gŵyl y Gelli – yn fan lle y gellir trin a thrafod materion pennaf yr oes. Mae’n bleser gennym fod yn bartner i Ŵyl y Gelli, 2021, gan barhau â’n perthynas ehangach a fagwyd drwy fentrau megis Taith ‘Scribblers’ Gŵyl y Gelli, ‘Hay Levels’ a’n cynlluniau am ŵyl flynyddol ar y cyd yn yr Hen Goleg yn Aberystwyth ar ôl iddo ailagor tua diwedd 2023.”\nBydd y rhaglen ddigidol o ddigwyddiadau am ddim i Ŵyl y Gelli 2021 yn dod â llenorion a darllenwyr ynghyd am amrywiaeth o sgyrsiau, trafodaethau, gweithdai a pherfformiadau ar-lein, yn llawn ysbrydoliaeth, o ddydd Mercher 26 Mai tan ddydd Sul 6 Mehefin. I weld y rhaglen lawn o ddigwyddiadau ac i gofrestru ar-lein yn rhad ac am ddim, gweler: www.hayfestival.com\nYn ei chyfarfod Bwrdd cyntaf fel cadeirydd newydd Hybu Cig Cymru (HCC), mae Catherine Smith wedi nodi blaenoriaethau’r bwrdd ardoll ar gyfer y flwyddyn ariannol newydd.\nYn y cyfarfod – a gynhaliwyd yn rhithiol oherwydd cyfyngiadau COVID – croesawyd dau aelod newydd, sef Jack Evershed ac Emlyn Roberts. Cafwyd ddadansoddiad o ofynion y defnyddwyr wrth i Brydain ddod allan o’r cyfnod clo, a chadarnhawyd blaenoriaethau’r sefydliad ar gyfer y flwyddyn i ddod. Hwn oedd cyfarfod cyntaf y Bwrdd ers diwygio’r Ardoll Cig Coch ym mis Ebrill er mwyn rhoi gwell chwarae teg i Gymru.\nMae diwygio’r ardoll, a gyflawnwyd yn sgil y Bil Amaeth yn San Steffan a thrafodaethau rhwng y tair llywodraeth, yn golygu y caiff yr ardoll i gynhyrchwyr ar anifeiliaid sy’n cael eu magu yng Nghymru ond sy’n cael eu lladd dros y ffin ei throsglwyddo i HCC ac na fydd Cymru’n ei cholli.\nDywedodd Catherine Smith: “Roedd diwygio’r Ardoll yn hir ddisgwyliedig, a bydd yn rhoi mwy o dryloywder a thegwch i ffermwyr yma yng Nghymru.\n“Mae gennym gynlluniau cyffrous ar gyfer y flwyddyn sy’n dod, pan fyddwn yn adeiladu ar y gwaith cadarnhaol iawn a wnaed gan HCC wrth ymateb yn effeithiol i heriau COVID a Brexit.\n“Yn ganolog i’n cynlluniau, mae datblygu’r ymgysylltiad llwyddiannus â’r defnyddwyr a’r gwaith o adeiladu brand sydd wedi gweld cynnydd yng ngwerthiant cig coch dros y flwyddyn ddiwethaf, a Chig Oen Cymru a Chig Eidion Cymru yn cael eu gwerthu gan fwy o fân-werthwyr mawr.\n“Rydym hefyd yn bwriadu gweithio’n agos â llywodraethau a’r cyrff sy’n bartneriaid i ni yn Lloegr a’r Alban i sicrhau mynediad i farchnadoedd newydd ar gyfer ein cynhyrchion ac i ddatblygu masnach.\n“Yn ogystal, bydd HCC yn rhoi blaenoriaeth uchel iawn i hyrwyddo’r modd rydym yn arwain y byd o ran cynhyrchu cig oen a chig eidion yma yng Nghymru, gan adeiladu ar ein gweledigaeth, ‘Y Ffordd Gymreig’. Ar ben hyn, byddwn yn gwneud gwaith hanfodol, ochr yn ochr â phartneriaid mewn rhannau eraill o Brydain, i amddiffyn a gwella enw da ein diwydiant. Bydd yna gerrig milltir allweddol eleni – fel uwchgynhadledd COP26 yn Glasgow. Mae’n hanfodol bod y cyhoedd yn deall nad yw pob dull o ffermio ledled y byd yr un fath, a bod gennym gyfraniad cadarnhaol i’w wneud tuag at gynaliadwyedd a diogelwch bwyd yn fyd-eang.”


Talu eich cyflenwyr yn brydlon – The Future Generations Commissioner for Wales\nNewid Syml #5\nMae un o bob tri thaliad i fusnesau bychain yn cael eu gwneud yn hwyr. Mae’r FSB yn rhagweld fod 50,000 o fusnesau yn y DU yn rhoi’r gorau i fasnachu bob blwyddyn oherwydd y taliadau hwyr hyn oddi wrth y rheiny sy’n comisiynu’u gwasanaethau, gyda hyd at 30% yn cael eu gorfodi i ddefnyddio gorddrafft. Gall pob taliad hwyr gostio hyd at £6,142 i fusnes bach, gyda hyd at 79% o fusnesau bach ddim yn codi llog ar anfonebau hwyr.\nDrwy dalu busnesau bach yn brydlon, byddwch chi’n atal busnesau rhag mynd i drafferthion llif arian.\nPan fydd taliadau i gyflenwyr yn cael eu gohirio, yn arbennig os yr ydynt yn fusnesau bach, gall gael effeithiau niweidiol. Mae gan Pinkspiration - cwmni adeiladu sy’n arbenigo mewn gwella sgiliau pobl ifanc ar gyfer y diwydiant, dymor talu o 14 diwrnod ac maent yn annog eraill hefyd i fabwysiadu un.


Sut i Iachau rhag Cam-drin Emosiynol - Awgrymiadau Ar Ymdrin Â Thrais A Cham-Drin Domestig\nIechyd MeddwlNewid EnwAwgrymiadau Ar Gydbwyso Rhianta A PhriodasYsbrydoliaethAgosrwydd Emosiynol Mewn PriodasCwnsela PriodasPriodas Cyfraith GwladTherapi PriodasParatoi Ar Gyfer PriodasCyngor Perthynas\nPrif / Awgrymiadau Ar Ymdrin Â Thrais A Cham-Drin Domestig / Sut i Iachau rhag Cam-drin Emosiynol\nSut i Iachau rhag Cam-drin Emosiynol\nMae perthynas sy'n cam-drin yn emosiynol mewn gwirionedd yn broses barhaus lle mae un person yn lleihau ewyllys a diddordebau person arall yn systematig i ddinistrio lles emosiynol yr unigolyn hwnnw yn y pen draw.\nGall y cam-drin fod yn feddyliol, corfforol, seicolegol, neu lafar, ac yn aml yn gyfuniad o'r rhain.\nGan fod y perthnasoedd fel arfer yn cael eu gwneud trwy atyniad emosiynol cryf (gall cam-drin gymhwyso rhiant i blentyn, plentyn i riant, rhwng brodyr a chwiorydd neu hyd yn oed rhwng ffrindiau), mae'n rhyfeddod pam mae'r camdriniwr yn cael ei orfodi i weithredu mewn ffordd mor ddinistriol a di-ffrwyth.\nMae unrhyw gamdriniwr mewn perthynas mewn gwirionedd yn troi'r gwn arnyn nhw eu hunain - fel petai - trwy ddifetha ysbryd eu rhywun arwyddocaol arall ac achosi difrod amhenodol iddyn nhw eu hunain.\nYn sicr gellir ystyried cam-drin fel rhan o ymddygiad hunanddinistriol.\nMae'r dioddefwyr yn profi llu o symptomau hunanddinistriol, yn datblygu tueddiadau hunanladdol gydag amser, ac yn boddi'n raddol i gefnfor helaeth iselder.\nIachau rhag cam-drin emosiynol neu gwella ar ôl cam-drin emosiynol felly, mae dioddefwyr o'r fath yn dod yn broses hynod o boenus a phoenus.\nFelly, sut i wella ar ôl cam-drin emosiynol gan briod neu bartner? Ac a yw adferiad o gam-drin emosiynol yn wirioneddol bosibl?\nGwyliwch hefyd: Sut i ymbellhau oddi wrth gamdriniwr emosiynol\nMae cam-drin emosiynol fel llofrudd distaw sy'n ymosod ar deimlad ac yn llofruddio gobaith. Dyma rai\nEfallai na fydd y person sy'n ysgogi emosiynau mewn ffordd ymosodol hyd yn oed yn teimlo ei fod yn gwneud unrhyw beth o'i le.\nNid yw’r cam-drin yn achos emosiwn o reidrwydd yn gyfyngedig i’r ffigwr amlycaf mewn perthynas - gwryw neu fenyw - ac weithiau gall fod y partner ‘gwannach’ sy’n trosoli camdriniaeth i sicrhau ymdeimlad o gryfder a rheolaeth.\nAm wella o berthynas emosiynol ymosodol , mae angen i'r tramgwyddwr a'r rhai sy'n cael eu cam-drin geisio cymorth. Nid yw datrys hanner y materion mewn perthynas ymosodol byth yn ddatrysiad oni bai bod y berthynas yn cael ei diddymu.\nHyd yn oed wedyn, dim ond y rhai sy'n cael eu cam-drin fydd yn dod o hyd i gysur o ymddygiadau aflonyddgar.\nHelp i'r rhai sy'n cael eu cam-drin\nMae llawer o bobl sy'n profi cam-drin domestig yn teimlo fel eu bod ar eu pennau eu hunain, ac nid yw pobl yn deall nac yn credu'r hyn y maent yn mynd drwyddo.\nFodd bynnag, nid ydych chi ar eich pen eich hun.\nMae gweithwyr proffesiynol ar gael a fydd yn eich deall chi, sy'n eich credu, ac sydd am eich helpu chi i wella ar ôl cam-drin emosiynol.\nMae gweithwyr proffesiynol ar gael i'ch gwrando a'ch cefnogi yn unig, pe baech yn ymdrechu i geisio arweiniad cyfeillgar neu helpu i weithredu ar ei gyfer iacháu cam-drin emosiynol , neu a ddylech chi benderfynu cynllunio ar adael perthynas ymosodol.\nBydd eu harbenigedd yn cynorthwyo'r dioddefwyr i mewn iachâd rhag camdriniaeth lafar ac emosiynol a dychwelyd i normalrwydd yn raddol.\nUnrhyw un sydd angen siarad yn gyfrinachol ynglŷn â cham-drin domestig neu sy'n chwilio am ffyrdd sut i wella rhag camdriniaeth emosiynol Dylai ddechrau gydag ymchwil i wasanaethau lleol.\nBydd defnyddio cyfrifiaduron a'r rhyngrwyd mewn llyfrgell leol yn cadw pori data oddi ar gyfrifiaduron personol a chyfrifiaduron cartref a allai ymddangos yn anfwriadol ac yn gwylltio'r camdriniwr.\nOs defnyddir offer cartref i chwilio am help, gwnewch yn siŵr eich bod yn sychu'r holl ddata o sesiynau pori a chadwch rifau ffôn yn ddiogel.\nEfallai y bydd gan gamdrinwyr arfer o edrych yn gyfrinachol ar eich ymddygiad na fyddai'n anarferol i'w meddylfryd.\nBydd chwiliadau syml am ymadroddion fel “help gyda cham-drin (enw'r dref neu'r ddinas)” fel arfer yn esgor ar y wybodaeth sydd ei hangen arnoch.\nEfallai y bydd gweithwyr proffesiynol eraill, fel yr heddlu, arweinwyr crefyddol (gweinidog neu offeiriad), llochesi cyhoeddus, llysoedd teulu, cyfleusterau gofal seiciatryddol, a gweithwyr iechyd proffesiynol yn gallu cynnig cyngor ar sut i wella ar ôl cam-drin a'ch rhoi mewn cysylltiad â gwasanaethau cymorth cam-drin domestig a'r rhai sy'n arbenigo mewn darparu gwasanaethau ar gyfer y rhai sy'n cael eu cam-drin.\nEr nad y teulu agos yw'r adnodd gorau bob amser i ddelio â cham-drin domestig, gallai cyfuno cymorth aelodau'r teulu a ffrindiau dibynadwy fod yn opsiwn ar gyfer cymryd y camau cychwynnol hynny yn hyderus.\nPryd gwella ar ôl cam-drin emosiynol mewn priodas a bove popeth, eich nod yw dod yn oroeswr camdriniaeth ac nid y dioddefwyr mwyaf trasig.\nGofalwch am eich cynllunio a gwarchodwch eich ymchwil nes eich bod yn barod i roi cynllun ar waith. Ceisiwch beidio ag ymddwyn yn ofnus.\nHelp i'r camdriniwr\nMae cydnabod eich bod wedi cam-drin tuag at bartner yn rhywbeth a fydd yn aml yn deillio o ganlyniadau neu wrthdaro difrifol.\nMae'n realiti anffodus bod y sylweddoliad yn dod yn amlwg dim ond pan fydd y sefyllfa wedi mynd yn rhy bell. Er hynny, mae arfer neu agenda ymosodol yn rhywbeth sy'n anodd, ond nid yn amhosibl ei newid.\nMae cymryd cyfrifoldeb am eich gweithredoedd eich hun yn rhan angenrheidiol o addasu a dileu ymddygiadau negyddol.\nTrwy sylweddoli bod y gweithredoedd yn rhai eich hun - ac nid rhywbeth sy'n cael ei feithrin gan ysgogiad allanol - neu hyd yn oed eich partner neu darged cam-drin - sy'n rhoi cyfrifoldeb yn sgwâr ar ysgwyddau'r camdriniwr.\nGall y cyfaddefiad hwn fod yn frawychus ac yn anodd ei drin. Fodd bynnag, nid oes rhaid i'r camdriniwr fynd arno ar ei ben ei hun.\nYn yr un modd ag y mae cymorth proffesiynol ar gael adferiad cam-drin emosiynol , mae adnoddau i'r camdriniwr ymgynghori â nhw mewn ymdrechion i addasu eu hymddygiad ac ail-lunio eu bywydau a'u perthnasoedd pe bai'r olaf yn dal i fod yn bosibilrwydd.\nYn yr un modd â dioddefwyr, gallai chwilio am adnoddau lleol ar y rhyngrwyd fod yn gam cyntaf da, a gall ceisio cymorth rheoli dicter, cwnselwyr cam-drin, neu sefydliadau eraill a therapi unigol helpu i addysgu'r camdriniwr i ddod i delerau a rheoli ymddygiadau.\nMae'n debygol y bydd ymddiried yn eich priod / rhywun arwyddocaol arall neu destun y cam-drin, hyd yn oed os yw'n ddiffuant cyn cymryd camau eraill, yn cael ei ystyried yn ystum ystrywgar arall.\nYm mhob achos, dylai'r sawl sy'n cael eu cam-drin a'r camdriniwr ofyn am ryw fath o gymorth sut i wella rhag camdriniaeth a pheidio â chael eich twyllo i feddwl y bydd dileu'r bygythiad uniongyrchol yn unioni ymddygiadau neu'r difrod emosiynol a achosir gan gamdriniaeth.\nGall y rhai ymylol i sefyllfaoedd ymosodol fel plant elwa o gwnsela hefyd. Maent yn cael eu hecsbloetio yn yr un modd, os nad yn uniongyrchol, ac mae angen help arnynt i wella o amgylchiadau ymosodol emosiynol.\nGall iachâd ar ôl cam-drin emosiynol neu wella o fod yn gamdriniwr fod yn llwybr anodd i'w ddilyn , ond gyda'r arweiniad a'r help cywir, gallwch ddod o hyd i gysur yn eich perthynas ac yn eich bywyd yn bendant.


Cynlluniau i uno ysgolion wedi'u rhoi i'r neilltu - BBC Cymru Fyw\nCynlluniau i uno ysgolion wedi'u rhoi i'r neilltu\nduration 17 Gorffennaf 2012\nimage copyrightstephen charles\nimage captionDyw Ysgol Uwchradd Argoed, Mynydd Isa, ddim yn rhan o gynlluniau ad-drefnu Cyngor Sir y Fflint erbyn hyn\nMae cynlluniau dadleuol i ad-drefnu rhai o ysgolion uwchradd Sir y Fflint, er mwyn mynd i'r afael â lleoedd gwag, wedi eu rhoi i'r neilltu.\nDoedd cynlluniau'n ymwneud ag ysgolion Glannau Dyfrdwy, Bwcle a Mynydd Isa ddim wedi plesio rhieni pan gafodd ei gyflwyno i ddechrau, gan achosi swyddogion i ailystyried.\nNawr bydd cynghorwyr yn penderfynu ar opsiynau newydd i ostwng nifer y lleoedd gwag a lleihau maint adeiladau a chostau.\nWedi'r cyfarfod ddydd Mawrth bydd 'na ragor o ymgynghori cyn i unrhyw benderfyniad terfynol gael ei wneud.\nCafodd y cynlluniau eu trafod gynta' yr haf diwetha', gyda Chyngor Sir y Fflint yn dweud fod 'na dros 25% o leoedd gwag mewn tair ysgol uwchradd - Treffynnon, Elfed ym Mwcle a John Summers yn Queensferry.\nO dan y cynllun gwreiddiol, roedd 'na opsiwn i uno Ysgol Uwchradd Argoed, Mynydd Isa, gydag Ysgol Uwchradd Elfed - ynghyd ag uno Ysgol Uwchradd John Summers, Glannau Dyfrdwy, gydag Ysgol Uwchradd Cei Conna.\nNawr, un o'r cynigion diweddara' yn yr adroddiad i aelodau'r cabinet yw lleihau maint Ysgol Elfed trwy roi'r holl ddisgyblion a staff mewn un rhan o'r adeilad, a symud addysg chweched dosbarth i Ysgol Alun, Yr Wyddgrug.\nimage copyrightBBC news grab\nimage captionRoedd rhieni, disgyblion ac athrawon wedi protestio'n erbyn y cynlluniau i gau ysgolion yr haf diwetha'\n"Byddai hyn yn creu lle [yn Elfed] a allai gael ei ddefnyddio ar gyfer pethau fel swyddfeydd, sydd ddim yn ymwneud â'r ysgol," meddai'r adroddiad - sydd ddim yn cyfeirio at newidiadau allai effeithio ar Ysgol Argoed gerllaw.\nMae rhan o Ysgol Elfed eisoes yn gartre' i bwll nofio a chanolfan hamdden y dre'.\nOpsiwn arall fyddai cadw safleoedd ysgolion uwchradd John Summers a Chei Conna ond eu huno o dan un pennaeth a chorff llywodraethu.\nOnd byddai'r chweched dosbarth yn cau yn y ddwy ysgol, gydag addysg ôl-16 yn cael ei gynnig mewn canolfan bwrpasol yng Nghei Conna.\nMae 'na dri opsiwn yn cael eu hystyried ar gyfer Treffynnon, gan gynnwys codi ysgol newydd i ddisgyblion 11-18 oed, ac ysgol gynradd newydd yn lle Ysgol Perth y Terfyn ac Ysgol y Fron.\nMwy o drafod ar ad-drefnu addysg Sir y Fflint\nCyngor Sir y Fflint i ailgydio mewn trafodaethau addysg\nAd-drefnu: Mwy o ymgynghori\n5 Medi 2011\nProtest addysg yn Sir y Fflint\nYsgolion uwchradd: Ymgynghoriad\n4 Gorffennaf 2011\n'Amser pryderus' cyn diwedd cynllun ffyrlo dydd Sadwrn\nMae'r cynllun ffyrlo, sydd wedi bod yn talu hyd at 80% o gyflogau gweithwyr, yn dod i ben ar draws y DU.


Adennill rhyddhad grŵp: atodol\n14(1)Caiff ACC ddyroddi hysbysiad i berson sydd o fewn paragraff 13(2) yn ei gwneud yn ofynnol i’r person dalu’r swm sy’n parhau heb ei dalu cyn diwedd y cyfnod o 30 o ddiwrnodau sy’n dechrau â’r diwrnod y dyroddir yr hysbysiad.\n(2)Rhaid dyroddi hysbysiad o dan is-baragraff (1) cyn diwedd y cyfnod o 3 blynedd sy’n dechrau â dyddiad pennu’r swm terfynol a grybwyllir ym mharagraff 13(1)(b).\n(3)Rhaid i’r hysbysiad ddatgan y swm y mae’n ofynnol i’r person y dyroddir yr hysbysiad iddo ei dalu.\n(4)Mae’r swm hwnnw yn “swm perthnasol” sy’n daladwy gan y person y dyroddir yr hysbysiad iddo at ddibenion Rhan 7 o DCRhT (talu a gorfodi).\n(5)Caiff person sydd wedi talu swm yn unol â hysbysiad o dan y paragraff hwn adennill y swm hwnnw gan y prynwr.


TALYEONT.|1895-06-07|Y Negesydd - Welsh Newspapers\nDOSBARTH DOLGELLAU. Cynhaliodd y Methodistiaid eu cymanfa flynyddol yn cynwys 18 o Ysgolion Sul yn Nol- gellau, dydd Gwencr, Mai 31 an. Yr oedd y cynulliadau yn dda a llwyddianus. Holwyd y plant gan y Parch. J. Williams. Mr. E. J. Edwards, yn arwain y canu. Rhanwyd Gwobr- wyon a Thystysgrifau. Holwyd y dosbarth canol gan y Parchn. M. Roberts, Llanelltyd ac R. Rowlands, Corris. Treuliwyd cyfarfod y nos fel arfer mewn canu tonau cynulleidfaol dan arweiniad Mr. Robert Davies, ac yr oedd y canu yn bur effeithiol. Rhoddwyd anerchiad- au gan y Parch. Hugh Roberts, a Mr. Edward Griffiths, a Dr. Edward Jones.\nTALYEONT. Aeth nifer luosog o Gymdeithas pobl ieuainc perthynol i gapel yr Annibynwyr ar bleserdaith i Gorris mewn nifer 0 gerbydau, dydd Mer- cher, Mai 2gain. Cawsant hin hyfryda mwyn- hasant y golygfeydd gan ddringo, lawer o honynt lethrau iachus y lie.\nO'R F F A U,\nO'R F F A U, GAN LLEW. Na ddychryned neb oddiwrth y penawd uch- od oblegid nid yw y Llew pan yn rhodio oddi- amgylch yn bwriadu dwyn neb i'w ffau i'w ladd na'i larpio. Ond os digwydd i rywrai gael eu cymeryd i fewn yn eu tro, nid ydym yn addaw y bydd iddynt gael myned allan yn groeniach, gan ta beth, ceisia y Llew gyda chymorth y Llewes a'i cenawon wrth grwyd-hela ddwyn i mewn yr ysglyfaethau goreu, fel gallont ddar- paru y dysgleidiau mwyaf blasus ag sydd bos- ibl ar gyfer darllenwyr y Negesydd o wythnos i wythnos. Y mae Balfour arweinydd yr Wrthblaid yn yn y Ty, yn proffwydo fod Etholiad Cyffredin- ol wrth y drws. Mawr ydyw y llawenydd sydd yn awr yn ffynu yn nghymydogaeth Aberdar y dydd- iau hyn wrth feddwl fod y glowyr o'r diwedd wedi taraw ar gyflawnder o'r glo mwyaf gwerthfawr. Y mae y cwmni wrthi yn ddyfal er's saith mlynedd yn suddo mewnymchwil am y trysor du, ac wele hwy wedi llwyddo, ar ol cloddio i lawr dros saith gant o latheni. Dim ond rhagolygon disglaer o flaen y lie hwn yn awr. Y mae mab i Ameer Affganistan yn awr ar ymweliad ar wlad hon, a mawr yw yr helynt sydd yn cael ei wneyd tuag at roddi derbyniad urddasol iddo. Parhau yn fud y mae Mr. Gladstone o berth- ynas i gwestiwn y dydd, beth i wneyd o Dy yr Arglwyddi. Ei adael yn hollol a wna yn ngofal y Llywodraeth, gyda chydnabod yn unig ei bwysigrwydd. Gwr ieuanc ag sydd wedi llwyddo i wneyd enw iddo ei hun yn ddiweddar ydyw Mr. D. D. Williams, Pencefn, Tregaron, Efrydydd o Athrofa Prifysgol Cymru, Aberystwyth, Enill- odd y Safon uchaf (Senior Examination) yn yr Arholiad a gynhaliwyd yn ddiweddar gan y Gymdeithas Amaethyddol Freninol, safai yr wythfed yn y dosbarth blaenaf, ac yr oedd hyn yn adlewyrchu yn dra ffifriol arno pan yr ys- ryrir ei oedran. Dydd Gwener Mai 24ain, yr oedd ein Gras- usaf Frenhines Victoria yn cyrhaedd ei 75 mlwydd oed. Manteisiwyd ar y dydd mewn gwahanol ffyrdd, anrhydeddwyd amryw ar yr achlysur, ond mor bell ag y deallwn un Cymro yn unig a ffafrwyd y waith hon, a hyny yn mherson Mr. Lewis Morris, yr hwn a gafodd ei wneyd yn Syr Lewis Morris, ac yn gymaint a'i fod yn un o'r Cymru mwyaf adnabyddus fel bardd a lienor o'r fath oreu, bydd yn dda gan Gymru benbaladr ddeall fod gwr mor deil- wng wedi ei ddyrchafu. Er fod y dyrchafiad hwn yn golygu rhywbeth, eto, credu yr ydym mai gwell fuasai ganddo gael ei ddyrchafu i fod yn fardd Llawryfol, gan mai un o wyr yr awen yw efe, ac hyd oni ddisgyno yr anrhyd- edd hwnw i'w ran, caniateir i ni ryddid i gyd- lawenhau ag ef yn y dyrchafiad hwn. Eglwys sydd yn enwog am ei chasgliadau at wahanol achosion daionus yw Eglwys y Taber- nacl Aberystwyth, lie ag y bugeilia y Parch. Thomas Levi gyda deheurwydd mawr. Beth amser yn ol, ymgymerwyd a chasglu at wneyd anrheg i Mr. Thomas Owen, o'r Ysgol Ram- adegol, blaenor o'r Eglwys, a nos Iau o'r blaen cyflwynwyd y swm o 50 punt iddo gydag aneychiad hardd, fel cydnabyddiaeth y frawd- oliaeth o'i ymdrech a'i weithgarwch gyda'r achos yn y lie. Beth bynag ydyw cymhwysderau person Ll- fel cenad hedd, does neb a amheua ei gymhwys- der fel heddgeidwad. Yn y rhifyn diweddaf o'r cyhoeddiad a elwir "Wales." rhoddir hanes dyddorol iawn am y Chartiaid yn y Drefnewydd. Amseroedd en- byd oedd y rhai hyny pan yr anfonwyd Jones, Williams, a Frost dros y mor am y rhan a gymerasant yn yr helynt, Dywed un hen Veteran sydd yn colio yr helynt yn dda, fod gweithwyr Cymru yn frenhinoedd yn awr o'u cymharu a'r hyn"oeddynt yn y cyfnod hwnw. Y mae y Borth yn un o'r trochleoedd mwyaf dymunol ar y Cardigan Bay, oblegyd nid oes traeth rhagorach nag a geir yno, o Gaergybi i Gaerdydd. Ond er fod natur wedi breintio y lie felly yn helaeth, eto, y mae gan y preswyl- wyr eu rhan i wneyd, er cael y lie yn fwy atyn- iadol i ymwelwyr yn ystod tymor yr haf, megis darparu eisteddleoedd cyfleus yma ac acw ar hyd y rhodfeydd, ac hefyd edrych ar fod gwell tramwyfa trwy y pentref. Mae y ffordd sydd yn rhedeg trwy ganol y lie ar hyn o bryd yn warth gwlad, ac yn ddychryn i'w cherdded. Oni wneler rhywbeth yn fuan, y mae yn sicr o effeithio er drwg ar y Borth, tuag at gael ymwelwyr yr haf hwn. Gwyddom am rai sydd eisioes wedi ymadael a'r He am nad allent droedio yr heol megis y dymunent. Y mae peth fel hyn yn gywilyddus. A oes gan y Cyngor Plwyfol a'r Cyngor Sirol ddim i wneyd yn y mater o waredu y Borth o'r aflwydd hwn? Gallwn feddwl fod, ac y mae'n bryd iddynt ddyfod allan i'r waredigaeth. Y Gweinidog Undodaidd hynaf yn Nghymru ydyw y Parch. Thomas Thomas, Pantydefaid, Llandyssul, yr hwn a wnaed yn ynad heddwch yn Nheredigron. Y mae y Parch. A. S. Thomas, Curad Llan- wono, wedi cyfansoddi emyn newydd mam fel dull gweddi dros y glowyr, ac nid oes neb llai na Dr. Parry wedi syrthio mewn cariad a'r penill, er cyfansoddi Cerddoriaeth arno. Wele ffrwyth awen Anellyr. "Di, dyner Dad: boed engyl fyrdd; Yn gwylio'r tanddaearol ffyrdd 0 cadw'r "Cwymp" a'r difrod draw, A bair wylofain fel y gwlaw; O! dyro'th nawdd Greawdydd cu I lowyr dewr y dyfnder du." Yn y Cynghor Dosbarth diweddaf a gynhal- iwyd yn Aberystwyth, ail etholwyd Mr. James Jones, Tyllwyd yn gadeirydd am y flwyddyn, Z, a Mr. J. M. WiMiarns, Brynbwl yn is-gadeir- ydd, un o arwyr 1868 ydyw Mr. James yr hwn y pryd hwnw a safodd yn ddewr dros ei eg- wyddorion heb dynu gwg ei feistr yn yr etholiad bythgofiadwy hwnw, ac y mae yn parhau yn Rhycldfrydwr i'r earn, a selog dros yr hyn sydd deg a chyftawn. Sedd sydd wedi myned yn wag yn ddiwedd- ar ydyw Chorley yn swydd Caerhirfryn, drwy farwolaeth y Cadfridog Fielden, ac hyd y nid oes fawr o obaith ond Tori, fel yntau gael ei ethol i lenwi y sedd wag. Yn mysg yr enwau o'r ymgeiswyr llwydd- ianus yn yr Arholiad terfynol am y gradd o M. B., yn Mluif-Ysgol Llundain, ymddengys enw Mr. R. Llewelyn Jones, sef ail fab i'r diweddar Dr. Morris Jones o Aberystwyth.\nTY'R ARGLWYDDI. Nid ydym yn galw sylw at y Ty hwn oherwydd dim yn neillduol sydd gonym i'w gofnodi o'i weithrediadau yn ddiweddar. Pe darperid colom ar gyfer on gweitlirediadau, byddai raid i hono yn gyffredin fod yn wag; yr hyn, gyda Haw, a arddangosai yr hyn ddylai, ac hefyd gymer le trwy ou difodiad fel gallu seneddol. Nid oedd yr un mesur o bwysigrwydd cyffredinol wedi ei aiifon i'r Arglwyddi gan Dy'r Cyffredin, ac felly nid oedd ganddynt un incsur i'w gyfnewid, ei lurganio, na'i daflu allan. Pan y mae mesurau o'r fath gerbron, dyma'r adegau y gwelir mwyaf yn bresenol, y byddant yn fwyaf elfro a deheuig, ae y gweinir mwyaf o foddhad iddynt drwy dorfynygu y cyfryw fesurau.l Y mae yn drais ar synwyr cyffredin fod cangen o'r ddeddfwrfa yn rliifo dros 500 o nifer, nad ydynt yn cyniychioli neb end hwy ou liunain yn cael eu rhoddi mewn mantais i anafu a cLinystrio mewn ychydig oriau y mesurau y cymer Ty y Bobl wythnos au a misoedd i'w trafod a'u pasio. Ni bydd y wlad lion yn wlad rydd a hunan-lywodraethol nes y diddymir yr arf dinystriol hwn. Amddiffynir yr Arglwyddi, weithiau, oherwydd eu gwasanaetli yn gorfodi y Drenin loan i ganiatau y Freinlen Fawr. Ond, fel y dywedodd Chamberlain, yr ydys felly yn myned ymhell iawn yn ol, dros 600 o ilynyddau i goisio testimonial iddynt. Yn y ganrif hon gwrthwynebasant ddilcad Caethwasiaeth, Bhyddfreiniad y Pabyddion, Estyniad yr Etholfraint yn 1832, pryd y dygwyd y wlad drwyddynt o fewn podair awr ar hugain i ehwyldroad. Gwrthwyneb- asant ddiddymiad Treth y Papyr, agor y Prifysgolion a'r Mynwentydd i'r Ynmeilldu- wyr; ac yn ddiweddar Ymreolaeth i'r ■ Iwerddon, Mesur Cyfrifoldeb Meistriaid i'w Gweithwyr, a lliaws o'r mcsurau goreu, yn l'hy liosog i'w henwi, ag y mae y wlad wedi dyheu am danynt, yr hyn a brawf eu bod yn parhau yn hollol anfeddyginiaothol. Yn mhellach, y mae y Ty hwn yn myned yn fwy Toriaidd bob blwyddyn, ac yn hollol anghyfaddas i ysbryd ac angen yr oes, a dylid gwneyd mewn dull eyfansooldiadol yr hyn a wnaeth Cromwell pan drodd allan y Senedd Hir. Y mae eisieu i'r wlad godi i fynu fel un gwr i droi allan yr Arglwyddi hyn o'u ty ysblenydd ond yr hwn y maont wedi anurddo cymaint arno.\nTRO I'R AIPHT. GAS MR. Gonoxwy JONES. Mr. Golygydd.—Feallai mai nid anner- byniol fyddai ychydig' nodiadau am "Hen Wlad y Caethiwed," yn onwedig mewn ardal boblog fel yr oicldoch chwi-ardal ag y mac yr Ysgol Sabbothol mewn cymaint bri, ac ardal yn yr hon, yn ddiau, y mae y Beibl yn IJyfr y llyfrau yn ngwir ystyr y gair. Y mae pawb sydd yn arfer darllen y Beibl yn sicr o fod wedi teimlo awydd rywbryd neu gilydd am gael gweled rhai o'r gwledydd y sonir am danynt ynddo. Dyna fy mlirofiad i beth bynag. Llawer gwaith y bu fy enaid yn dyheu am gipolwg, yn enwedig ar Hen Wlad yr Aipht. Diau mai yr Aipht ar lawor ystyr yw y wlad hynotaf yn y byd. Y mae ei hanes a'i hynafiaethau yn tafItL mwy o oleuni ar gynwys y Beibl nag eiddo unrhyw wlad arall dan haul. Pan nad oedd pobl etholedig yr Arglwydd ond teulu bychan o fugeiliaid crwyclrol an- llythyrenog, vr oedd yr Aiphtiaid yn genedl gref ddiwylliedig. Ie, cyn bod Abraham yr oedd y wlad hon wedi cyrhaedd safle mewn dysg a chelfyddvd na chyrhaeddwyd mo hono mewn rhai canghenau yn unrhyw wlad arall hyd y dydd hwn. I'r wlad ryfodd hon yr arweiniodd y Brenin Mawr Jacob a'i deulu i'w gwareiddio, i'w disgyblu, i'w parotoi yn raddol i' fod yn gymwys ddinasyddion o Wlad yr Addewid, ac yma y buont ysbaid 400 mlynedd yn gymydogion ac yn gaethion i'r Aiphtiaid. Nid rhyiedd iddynt ym- debygu iddynt, y mae y gwas am fod fel ei arglwydd, ac y mae dylanwad eu preswyliad yn yr Aipht i'w ganfod ar arferion a dull yr Israeliaid o fyw a chelfyddvd na chyrhaeddwyd mo hono mewn rhai canghenau yn unrhyw wlad arall hyd y dydd hwn. I'r wlad ryfodd hon yr arweiniodd y Brenin Mawr Jacob a'i deulu i'w gwareiddio, i'w disgyblu, i'w parotoi yn raddol i' fod yn gymwys ddinasyddion o Wlad yr Addewid, ac yma y buont ysbaid 400 mlynedd yn gymydogion ac yn gaethion i'r Aiphtiaid. Nid rhyiedd iddynt ym- debygu iddynt, y mae y gwas am fod fel ei arglwydd, ac y mae dylanwad eu preswyliad yn yr Aipht i'w ganfod ar arferion a dull yr Israeliaid o fyw 0 hyny hyd heddyw, ac y mae prcswylwyr Aipht yn ffyddlawn iawn i hen draddod- iadau ac arferion. Nid oes ond ychydig wahaniaeth yn null pobl y wlad o fyw heddyw ragor ydoedd yn nyddiau Abraham. Y maent yn gwisgo o'r bron yr un fath, nid yw y ffasiwn yn newid yno yinysg merched na meibion. Yr un yw eu dull o barotoi ym borth; yr un dull o drin tir, ac o ofaiu am anifeiliaid. Nid oes ond ychydig o wahaniaeth yn eu harferion ar enedigaeth, ar briodas, ar gladdedigaeth, ragor ydoedd u au y patriarchiaicl. -^drychwn ol a blaen, ar dde ac ar aswy, gwcUvii rywbeth bob munyd awr megis yn. ,Peiy(iryn o oleuni ar ryw gyfran neu t,1 ydd o'r Gyfrol Sanctaidd. A dyna geisial ei wneyd, a hyny mewn modd syml el y gall plant yr Ysgol Sul fy neall, sef rhoadi tipyn 0 hanes fy ymdaith yn Nhir yr Aipht yn y fath fodd as?' i wneyd anihell hen adnod yn fwy dealladwy ac yn fwy blasus nag o'r blaen. nag o'r blaen. Y cwestiwn cyntaf i'w benderfynu i un a'i xryd ar ymwelcd a'r Aipht yw pa fodd i gjraedd y peildor dros 8,000 o filldiroedd. Y mae mwy nag un Nordd. Gellir croesi o i Ffrainc, a chymeryd llong o Marseilles, a cliyraedd pen y daith mewn wyth neu naw diwrnod; neu fe ellir croesi y Cyfandir i ddeheubarth Itali, ac ymuno ag un o longau mawr Llundain sydd yn galw yn Brindisi, a chyraedd tir yr Aipht mewn o chwech i saith niwrnod. Ond y ffordd rataf a'r fwyaf llesol i rai yn ymofyn am adnewyddiad corff ae ysbryd yw "ffordd y mor;" a dyma y ffordd ddewiswyd gan fy mhriod a minau, a cliyclrwynasom. fis Rhagfyr o Lerpwl gydag un o longau y Papayanni Co. A gweddus yw i mi ddwyn tystiolaeth i ofal y Cadben a'r dwylaw am gysur a mwynhad y teithwyr ymhob modd. Yr unig anfantais i fyned y ffordd hon ydyw y cymer gryn lawer fwy o amser. sef pythefnos o Lerpwl i borthladd Alexandria. Cawsom ddiwrnod llaith, an- nifyr i gychwyn. Erbyn cyrhaedd glanau Mon, arwyddion drycliin mawr, a bu raid gochel dan gysgod Moelfra am bymtheg awr ond er mawr syndod i ni eawsom fynediad tawel, heddychlawn, drwy y Bay of Biscay. Ond wedi dyfod o honom i For y Canoldir, un diwrnod daeth cyf- newidiad disymwth. Cyfododd gwynt tymhestlog a elwir Euroclydon,"—y gwynt hwnw y sonir am dano yn Llyfr yr Actau. Ymgynhyrfodd y mor, a blin iawn fu arnom gan y dymhestl; ond diau mai da iawn oedd arnom ni o'i gymharu a chyflwr yr Apostol Paul a'i gymdeithion. Y mae gwyddor a chelf wedi gwneyd llawer er ei ddyddiau ef, i liniaru cynddaredd y storm, ac i sicrhau diogelwch bywydau. Pan o fewn ychydig filldiroedd i Ynys Melita, a'r storm yn parhau yn ei grym, gofynai y Cadben i mi, Tybiweh ein bod yn colli pob llywodraeth ar y llestr, i ba le yr ai hi ? Atobais heb betruso dim, Byddai y gwynt cryf yma yn sicr o'n chwythu acw," gan gyfeirio at gilfach oedd i'w chanfod ar lan yr ynys. "Yn hollol felly," medd yntau, "ac fe elwir y gilfach hyd heddyw yn 'St. Paul's Bay,' ac yr ydym ninau woithiau yn galw y gwynt cryf gogledd-ddwyreiniol yma yn 'St. Paul's Gale.' Fodd bynag yn nghanol y storm i gyd, yr oeddym yn ei theimlo yn fraint gael ein hebrwng i Ynys Melita gan yr un gwynt fu yn achlysur llongddrylliad i'r Apostol Paul. Gallwn ddweyd hefyd yn ei eiriau ef a'r barbariaid a ddangosasant i ni fwyn- eidd-dra nid bychan," gyda hyn o wahan- iaeth, eu bod yn disgwyl tal am dano genym ni. Tyrfa fawr o bobl a phlant siriol a llawcn, pob un yn gwenu am y gorou. Fe ddywod esbonwyr wrthym mai nid am fod trigolion yr ynys hon, y pryd hyny yn anwariaid, y gelwid hwy yn far- bariaid gan awdwr Llyfr yr Actau, eitlir am nad oeddynt Eoegiaid na Phufeiniaid—am na fedrent siarad Groeg na Lladin; felly ystyrid hwy gan Eoegiaid a Pliufeinwyr yn dramorwyr fforeigners), ac mai hyn yw ystyr y guir barbariaid ond yn sicr y mae yr ohvg ar lawer o honynt yn y bedwar- edd ganrif ar bymtheg yn gyfryw ag i beri dieithr-ddyn deimlo fod cryn lawer o waith gwareiddio arnynt eto. Y rhan fwyaf o'r werin bobl yn droodnoeth a charpiog,-Ilu o gardotwyr ar bob llaw. Nid yw ond ynys fechan ryw ugain milldir o hyd wrth ddeu- ddeg o led; ond y mae ei plioblogaeth yn 160,000, yr hyn i raddau rydd gyfrif am yr arwyddion o dlodi a welir ymhob cyfeiriaid Pabyddiaeth sydd mown bri yma. Nis gellir cerdded hancr cam heb gyfarfod offeiriad Pabaidd, ac fel pob man arall, lie y ffYlla y Babaeth teyrnasa tywyllwch ac ofergoelodd, gwaseidd-dra a chulni. Credant mai Pahydd oedd Paul. Dywedai y guide wrthyf ar y ffordd i St. Paul's Bay, mai yr Apostol Paul fu yn olferyn i enill trigolion Melita i fod yn Babyddion. Rhaid fod rhyw un yn honi gwybod mwy na'r guide tlawd yn credu yr tin poth, o ran gwelais mown llyfr gyhoeddir yn yr ynys, sylw fel y caulyn The Maltese were first converted to the Roman Catholic Religion by St. Paul, who was shipwrecked on the shores of Malta in the year 58." Wedi cyrhaedd y lie y dywed traddodiad i Paul lanio ar ol y llongddrylliad, a cherdd- ed ysbaid ol a blaen ar hyd y traeth, dyma y guide yn ddisymwth yn tynu ei hot, ac yn myned ar ei liniau, ac yn dweyd yn y modd mwyaf difrifol, "10, syr, ie, syr, dyma y lie glaniodd y bendigedig apostol; ie, syr, a dacw ol ei draed, syr," gan bwyntio at ryw- beth tebyg i ol troed dyn mown darn o graig yn y tywod. Os byw ac iach, awn i Alex- andria yr wythnos nosaf.\nCORRIS. Y CHWARELAU.—Y mae y chwarelau yn y dosbarth hwn yn myned yn dda yn awr, a phawb mewn llawn gwaith, y gofyn am y ceryg yn fwy na'r cyflenwad. Y mae y tai yn llawnach nag y gwelwyd hwy er's amser. CAPEL SALEM.—Y mae capel yr Annibyn- wyr yn y lie hwn yn myned dan adgyweiriad. Codir oriel newydd yndd, a gwneir gwelliantau eraill. Y cynllunydd yw Mr. Morgan, Bryn- crug; a'r cymerwr, Mr. W. J. Hughes, Aber- dyfi. Y mae yr enwad yn cynal eu cyfarfodydd yn ystod yr amser yn Ysgoldy y Bwrdd. YR EISTEDDFOD GADIRIOL.—Fel y gwelir ymhlith yr hysbysiadau, cynhelir yr Eisteddfod hon dydd Iau, Gorphenaf 4ydd. Hon yw y drydedd Eisteddfod flynyddol ar raddfa eang a gynhelir yn yr ardal. Y mae gan y pwyllgor babell eang o'r eiddynt eu hunain, trwy yr hyn y llwyddir, nid yn unig i fod yn ddigolled, ond i wneyd peth elw hefyd. Gwnaed elw o 2op. y llynedd. Y mae y pwyllgor wedi ychwanegu tua 1 op. yn y gwobrwyon cerddorol rhagor y flwyddyn flaenorol, a dymynwn alw sylw y cerddorion yn gyffredinol at y rhaglen. Dis- gwylir cystadleuaeth galed ar y Gadair. Y mae y pwyllgor yn ddoethyn cyfyngu y gystadl- euaeth i'r rhai na chawsant y Gadair o" r blaen'. Ceir rhai beirdd cadeiriol yn gwneyd masnach o eisteddfodau cyffredin yn lie ymgeisio a'u dosbarth eu hun. Mae eisiau codi t6 newydd o feirdd, a thrwy y cynllun hwn y llwyddir i symbylu y cyfryw. Bydd trains rhad ar Reil- ffyrdd Corris, Mawddwy, a'r Cambrian. Y GYMANFA YSGOLION.-Cynhaliodd y Methodistiaid eu Cymanfa Flynyddol yn Rehoboth, dydd Sadwrn, Mai i8fed. Dyma'r gymanfa gyntaf a gynhaliwyd ar ol yr ym- -wahaniad a gymerodd le yn Nosbarth y Ddwy Afon. 0 angenrheidrwydd yr oedd y cynulliad yn llai mewn nifer ac mewn dyddordeb na phan yr oedd yr holl ranbarth yn un. Ond, er hyny, cafwyd cymanfa lewyrchus, a disgwylir i'r rhai dilynol ragori arni eto. Llywyddwyd cyfarfod y prydnawn gan Mr. Hugh Evans. Holwyd y plant yn yr Holiedydd Bach gan y Parch. R. Rowlands, Bethania a'r dosbarth canol yn yr Actau gan y Parch. J. J. Evans, Aberllyfenni. Gwobrwywyd yr ymgeiswyr buddugol yn yr w arholiadau. Llywyddwyd cyfarfod y nos gan y Parch. J. J. Evans. Gwasanaethodd y cor unedig yn ystod y cyfarfod drwy ganu amryw donau cynulleidfaol ac anthem, dan arweiniad Mr. H. S. Roberts. Rhoddodd Mr. Richard Owen anerchiad ar fywyd a gwaith llafurus y diweddar Mr. H. Lloyd Jones ynglyn a cherdd- oriaeth y cyssegr yn benaf. Holwyd y dos- barth hynaf oddiar Hyfforddwr, pen. iii., gan Mr. D. Ifor Jones. Gwobrwywyd yr ymgeis- wyr buddugol ar y traethodau, &c., a therfyn- wyd drwy ganu Diadem yn dra effeithiol. YR WYL DDIRWESTOL,—Cynhaliwyd yr wyl hon dydd Iau y Dyrchafael. Y mae hon yn wyl sefydlog bellach er's 59am mlynedd. A oes tref neu ardal arall yn Nghymru ag y cyn- haliwyd gwyl flynypdol ddi-dor er's cymaint o amser ? Traddodwyd pregethau y noson flaen- oral ac areithiwyd dydd Iau gan y Parchn. William Roberts, Maentwrog; David Rees, Capel Mawr, a Morris Morgan, Abertawe. Cafwyd gorymdaith liosog yn y prydnawn, cynwysedig o'r gweinidogion, blaenoriaid, aelodau byrddau cyhoeddus, y plant yn cario baneri, a chanoedd o ddirwestwyr eraill. Yr oedd yr olygfa yn hardd, ond gresyn fod llawer o ddirwestwyr yn sefyll fel edrychwyr yn lie ymuno a'r dorf. Buasai yn fwy gweddus iddynt wneyd. Trwy yr wyl cafwyd hin hyfryd, cynulleidfaoedd lliosog, a chyfran o'r areith- iau yn wresog ac argyhoeddiadol: ond yr oedd diffyg parotoad i'w weled mewn amryw o'r areithiau. Y CYNGHOR PLWYF. Cynhaliwyd y Cynghor dydd Llnn, Mai 27. Presenol, Mr. Humphrey Davies (cadeirydd), Parch. R. J. Edwards (is-gadeirydd), Mri. Rhys Owen, J. R. Dix, Henry Jones, Richard Owen, Edward Jones, David Jones, Hugh Evans, William Edwards, John Lewis, Evan Pierce, a J. Pugh Jones, gyda Mr. David Owen, ysgrifenydd. Darllenwyd a chadarnhawyd cofnodau y cyf- arfod diweddaf. Darllenwyd llythyr oddiwrth y Cynghor Dos- barth yn addaw ymgymeryd a gofal liwybr y 41 Braich. Daeth llythyr hcfyd o'r Cynghor Dosbarth yn gofyn am fanylion ynghylch yr hawliau sydd i lwybr Llainygroes i fod yn ffordd cyhoeddus. Pasiwyd fod Mri. J. P. Jones, Rhys Owen, a Richard Owen, i gynorthwyo yr ysgrienyckl i gael y wybodaeth angenrheidiol. Pasiwyd i anfon at yr awdurdod iechydol i bwyso am atebiad pellach ynglyn a chyflwr afiachus amgylchoedd Dolybont, ac yn galw I arnynt i roddi atebiad mwy pendant nag a gafwyd gan yr arolygydd. I Dygwyd i sylw benderfyniad y cyfarfod '21 y plwyfol ynglyn a goleuo, a gofynwyd a oedd y pwyllgor a benodwyd ar hyn wedi gwneyd eu hadroddiad o'r amcangyfrif. Gohiriwyd y z,y mater gan ddisgwyl i'r adroddiad gael ei gyf- lwyno i'r cyfarfod nesaf. Mewn perthynas i'r ymchwiliad i sefyllfa tai afiach yn y plwyf, ni chafwyd ond un adrodd- iad yn yr hwn y cwynid am un ty yn y Cwrt. Cafwyd adroddiad maith gan Mr. J. Pugh Jones o'i ymweliad a gwahanol ranau y plwyf ynghylch y dwfr. Dywedai yr adroddiad fod gwir angenrheidrwydd am gyilenwad o ddwfr yn Corris ac Aberllefenni, ac y dylid symud yn mlaen gydag ef heb oedi. Achosodd yr adroddiad lawer o siarad o bob tu i'r cwestiwn. Pasiwyd, ar gynygiad Mr. Richard Owen, a chefnogiacl y Parch. R. J. Edwards, Fod yr adroddiad yn cael ci ddcrbyn, an bod yn edrych i'r gost a'r g-welliantau angenrheidiol yn y plwyf, ac yn Aberllefenni yn arbenig, a bod y dwfr yno i'w anfon i'w ddadansoddi er cael sicrwydd ei fod yn iach a cliymwys." Pasiwyd fod Mr. W. Edwards i wneyd ym- chwiliad i'r gost o adgyweirio ffynon y Cwrt, ac i ddwyn ei adroddiad i'r Cynghor nesaf. Fod Mr. J. Pugh Jones i fod yn gynullydd Pwyllgor y Dwfr, ac yna ymwahanwyd. BWRDD YSGGL. Cynhaliwyd cyfarfod arbenig, Mai 9fed. Yn bresenol, Mri M. Roberts (cadeirydd), W. R. Williams (is-gadeirydd), Rhys Owen, J. Wil- liams, a J. P. Jones. Ar ol darlien a chadarnhau cofnodion y cyf- arfod diweddaf, pasiwyd pleidlais unfrydol yn datgan y golled a gymerodd le dnvy farwol- aeth sydvn Mr. H. Lloyd Jones, yr hwn a fu l yn ysgolfeistr yn yr ardal am dros 30 mlynedd. a chydymdeimlad y bwrdd a'i frawd ac Miss M. Williams. Pasiwyd i gynyg y swydd o Brifathraw Corris i Mr. H. S. Roberts ar yr un telerau a'r diweddar Mr. Jones, a'r eiddo Ty'nyberth i Mr. Williams, Aberllefenni. Cynhaliwyd cyfarfod Mai 14eg. Yn bresenol, Mri. W. R. Williams (is-gadeirydd), Rhys Owen, R. Williams, J. P. Jones, a J. Williams Wedi cadarnhau y cofnodion, darllenwyd llythyrau oddiwrth Mri. H. S. Roberts ac E. J" Williams yn derbyn cynygiad y bwrdd iddynt ymgymeryd a bod yn brifathrawon Corris a Ty'nyberth. Cadarnhaodd y bwrdd y dewis iad. Penderfynwyd rhoddi hysbysiadau allan am brifathraw i Aberllefenni am gyflog o 8op. a'r ty. Pasiwyd talu 35p. 6s., sef llog a rhan o'r hawl ar Ysgoldy Aberllefenni. Cynhaliwyd cyfarfod arbenig Mai 28ain, yr holl aelodau yn bresenol. Pasiwyd sicrhau gwasanaeth William Hughes i ysgol Corris hyd ddiwedd Medi nesaf yn ol 10s. y wythnos. Mewn canlyniad i rybudd a roddwyd yn y cyf- arfod blaenorol, ystyriwyd penodiad fiuftil teachers i Corris ac Aberllefenni. Penodwyd Alice Hughes, Garneddwen, i ysgol Corris, a William Thomas i ysgol Aberllefenni. Os cymer gwagle eto yn Aberllefenni, Alice Hnghes i fyned i ysgol Aberllefenni, a Cerid- wen Jones i ysgol Corris.\nABERYSTWYTH. Y FFAIR FISOL. Ychydig oedd y stoc o wartheg a ddaeth yn nghyd. Yr oedd y pris- iau yn weddol dda, lloi yn uwch. Ychydig o ofyn oedd am geffylau am fod y prynwyr yn Nghaerfyrddin, lie y cynhelid prif ffair y flwyddyn.\nBWRDEISDREFI MALDWYN. Hysbysir y bydd Syr Pryce Pryce-Jones yn jmneillduo o'r Senedd, ac mai ei fab, Major Pryce-Jones, fydd yr ymgeisydd Toriaidd.\nY NEGESYDD. Cyfaill lion Cymru lonydd-papyr llawn, Papyr lienor celfydd; N ewyddion yn rlioddion rhydd I ni gais Y NEGESYDD. AbcrUcfenm. HEXKV Jo-NEs.\nDYFFRYN DYFI. Heddychol ddyffryn tlws dy ruddiau lion Fu'n mynycli lawenhau y fynwes hon: Am orig fach dy holl ororau glan. A gant yn awr roi bywyd i fy nghan. Naturiaeth, ar ei thaith i harddu'r wlad, A wenodd arnat ti mewn lion foddhad O'i gwych drysorau i addurno'th ael Cyfranu wnaeth ei cheinion heirdd yn hael. Am un tal fynydd o dy gylch a gwyd, Nac am eangder mawr fel goror Clwyd, Cyfaddef raid nas meddi gjrfiawn hawl I I ddisgwyl cael gan neb ryw hynod fawl: Ond er nad yw dy faint ond megis glyn," Ac er nad oes un mynydd lllawr na bryn 0 fri anfarwol ar dy fron ddifraw Yn taflu i lawr eu tremion beilch o draw: Ymorwedd mae rhyw gryf ddeniadol swyn Oddeutu'th hoff amgylchoedd sydd yn dwyn Pob un a'th genfydd yn dy liefin wisg I'th garu'n wir, a theimlo, tra 511 mysg Dy brydferth olygfcydd, ryw fwyniant pur A ddaliant hwy mewn melus gof yn liir Am flwng ryfeloedd certh, fel llawer man, Ni ddaeth riiyw faith hynodrwydd i dy ran ITn lliermopyla? o dy gylch nid oes, Nac un Marathon ercli, yn gof o farwol loes I alon beilch dy fynwes werdd ni wnaed Fel Cannae gynt yn goch gan ddynol waed. Er hyn, y glew Eufeinwr unwaitii fu Y11 siglo'i waewSon ar liyd-ddot ti: Ac wedi traill canrifoedd, Llew Glyndwr A wehvyd yn dy fro yn uwehaf gwr, Yn arwain ei arfogion dewr i'r gad I roi ar Ífo elynion blin fy ngwlad. Ac cr nad wyt yn rhyw Arcadia fwyn, A'th wigoedd cain yn ddigon cryf eu swyn I ddenu per Farddoncg hardd ei phryd I wneyd ei tlirigfan ynot ar bob pryd; Trwy'r oesoedd oil ni bu dy ardal werdd Mown amddifadrwydd llwyr o gerdd: Fwy a angliofia'th hybareh Lywarch lien, Y grymus fardd a wiggni siriol wen Pan glywai'r gog yn Abercuawg gynt Yn anfon ei plieroriaeth gWYllt, N eu a dy wall tai alarnadawl gri Am gwymp Cjuddylan ddewr i'r dyfnfedd du r Tra seif J.fachynileth ar dy dawel fron, J3,rdd enw Llawdden ddocth ynglyn wrth hon A'th afon clIos, t-ra"il treiglo bydd ei lli, Caiff leuan Dyti fod mewn. eofiant cu. A nihmau'ii llanc cystudcliol, gwael ei wedd, Sy'n ceisio plethu BLODAL-'U arlant hedd I'w gadael ar fy ol, yn deyrnged fach 0 barch i ti, pan wedi canVu iaeh Y byddai 11 i'r awen lioff a'r gerdd, I Illuolil hun yn nghol dy ddaear werdd. Mor inch a'r glain, mor chwim a'r iwrch fy liynt, Ar lawer bore teg y dringais gynt, v Yn lion fy niryd, i ben y mynydd draw, I hoif fwynliau'r olygfa faith islaw. o mor ddymunol fyddai gwel'd yr haul I'w yrfa'n cychwyn gyda rhwysg diail, A'r dySryn dan ei wrce yu offrwm fry Ei fwgdarth per am wawl y boreu cu Ond yma weithian fore, nawn, a hwyr, Yr ydwyf fl, mewn absenoldeb llwyr Oddiwrth adfywiant a mwynderau cliweg Dy dirion olygfeydd, 0 ddyffryii teg Ond cr rhoi terfyn ar fy llwybrol hynt, Yn fy mae dy hen brydweddau gynt Y11 ysgafnhau fy mron, pan yn fy mryd Yr aflrvgj-nyrehii- hwut yn llawn i gyd. Gwyryfon glan a fagwyd ar dy fron, A llawer torf o'th wrol fechgyn lion, Sydd vredi rhoi ffarwel i'th oror gu, A 'i swynion llawn, a llwybro dros y lli I fFrwm wastadion a choedwigoedd pell Gorllewin fyd, a llawer cwm a chell 0'1' ddaear faith, gan ddiegwyl mwyniant gwell. Ceir am bell lioedyn balch yn diystyru'r dydd Y llonid ef a'th iach awelon rhydd Oncl ereill, er i ddoeth ragluniaetli Duw Eu liar Train draw i arall fro i fyw, Y11 fynych iawn yn ddigon trist eu bron, A dgofio maent yr lien aniserau Hon Pan fyddent hwy yn 11awen iawn eu hynt Yn trcedio'th lenyreii heirdd y dyddiau gynt. Meillionen wyllt oddiar dy ddolydd eu Dderbyniai ganddynt ryw rtllwylaeh bri Na pher bwysian o rosynau prid A harddaf fiodau gerddi pena'r byd. 1S52, LEWIS MEiuouiH (Ltwk Glyn DvJi),


Rhaglen Datblygu Gwledig | Cyngor Bwrdeistref Sirol Rhondda Cynon Taf\nMae'r Rhaglen Datblygu Gwledig yn rhan o Raglen Senedd Ewrop a Llywodraeth Cymru sy'n bwriadu hyrwyddo datblygu cymunedol, gwella cystadleugarwch yn y sector amaethyddiaeth a choedwigaeth a diogelu a gwella'r amgylchedd gwledig.\nMae yna nifer o elfennau i'r Rhaglen Wledig gan gynnwys rhaglen a arweinir gan y gymuned sef "Rhaglen LEADER Gweithredu Gwledig Cwm Taf". Mae Cyngor Bwrdeistref Sirol Merthyr Tudful yn gweinyddu'r rhaglen sy'n ymdrin ag ardaloedd penodol ym Merthyr Tudful a Rhondda Cynon Taf.\nBydd Grŵp Gweithredu Gwledig Lleol Cwm Taf yn sicrhau bod y rhaglen yn cyflawni prosiectau a ddynodwyd fel y rhai sydd fwyaf eu hangen o fewn cymunedau gwledig o dan rai themâu penodedig Llywodraeth Cymru.\nMae cyllid ar gael i brosiectau cymunedol yn y rhanbarthau etholiadol canlynol ledled Merthyr Tudful a Rhondda Cynon Taf:\nGweler isod ein Strategaeth Datblygu Leol Ddiweddaraf\nRACT LEADER 2014-2020 SDLl Terfynol\nDerbyniodd y rhaglen yma arian drwy Raglen Datblygu Gwledig Llywodraeth Cymru 2014-2020. Caiff y rhaglen yma ei hariannu gan Gronfa Amaethyddol Ewropeaidd ar gyfer Datblygu Gwledig a Llywodraeth Cymru.\nMae Llywodraeth Cymru wedi lansio Cronfa Datblygu Cymunedau Gwledig y caiff grwpiau / mentrau ymgeisio amdani. Am ragor o wybodaeth, cyfarwyddiadau neu ffurflenni cais ewch i wefan Llywodraeth Cymru.\nOs oes angen unrhyw wybodaeth bellach arnoch am y Rhaglen Wledig, neu os hoffech chi wybod sut i gymryd rhan yn y broses ymgynghorol, cysylltwch â'r Cydlynydd Gweithredu Gwledig: Ruralaction@merthyr.gov.uk 01685 727089.


Cynlluniau ffioedd ysgolion - Y Gwasanaeth Cynghori Ariannol\nNod cynlluniau ffioedd ysgolion yw helpu rhieni a gwarcheidwaid i dalu ffioedd ysgol Yn aml maent yn cynnig rhywfaint o ddiogelwch ar gyfer eich buddsoddiad a gellir eu teilwra’n arbennig ar gyfer eich amgylchiadau a’ch anghenion unigol.\nSut mae cynlluniau ffioedd ysgolion yn gweithio\nPethau i’w hystyried cyn dewis eich cynllun ffioedd ysgolio\nGall cynlluniau ffioedd ysgolion fod yn fuddsoddiadau deniadol – ond dylech bob amser siarad â chynghorydd ariannol cyn ymrwymo.\nMae cynlluniau ffioedd ysgolion yn ffordd o gynilo sydd fel arfer yn dreth-effeithlon, ac fel arfer yn cynnig rhyw fath o ddiogelwch. Er mai eu diben yw talu ffioedd ysgol a phrifysgol, gellir defnyddio’r arian i dalu am bethau eraill os byddwch yn dewis gwneud hynny.\nMae tri phrif opsiwn:\nCynlluniau cyfalaf. Fel arfer mae buddsoddi cyfandaliad mewn cronfa warantedig yn gwarantu y cewch o leiaf eich buddsoddiad gwreiddiol yn ôl. Fodd bynnag ni fydd pob cynllun yn rhoi gwarant. Gorau po gyntaf y byddwch yn buddsoddi (yn ddelfrydol, pan gaiff eich baban ei eni, neu hyd yn oed cyn hynny) oherwydd bydd gennych fwy o siawns o wneud arian ar y buddsoddiad.\nCynlluniau incwm neu gynilo rheolaidd. Byddwch yn gwneud taliadau misol neu flynyddol rheolaidd i mewn i gynllun cynilo. Unwaith eto, gorau po gyntaf y byddwch yn dechrau cynilo, oherwydd gall eich buddsoddiad ennill fwy o arian.\nCynlluniau cyfun. Byddwch yn buddsoddi cyfandaliad ar ddechrau’r cynllun ac yn ychwanegu ato gyda thaliadau rheolaidd neu afreolaidd dros dymor byr.\nPethau i’w hystyried cyn dewis eich cynllun ffioedd ysgolion\nA ydych yn fodlon ar y risgiau?\nFel pob buddsoddiad, gyda chynlluniau ffioedd ysgolion, nid oes sicrwydd llwyr faint y byddwch yn ei gael. Gall gwerth eich buddsoddiad ostwng yn ogystal â chynyddu ac mae’n bosibl y cewch lai yn ôl na’r swm a fuddsoddwyd gennych. Efallai na fydd yn ddigon i dalu’r ffioedd pan ddaw’n amser i’w talu mewn gwirionedd.\nGwnewch yn siŵr eich bod yn fodlon ar y risgiau cyn i chi fuddsoddi.\nFaint o dreth y byddwch yn ei thalu?\nCynlluniwyd cynlluniau ffioedd ysgolion i fod yn dreth-effeithlon, ond ni fydd hyn yn wir bob amser, yn enwedig os byddwch yn cyfnewid y cynllun am arian parod yn gynnar. Bydd faint o dreth y gallai fod angen i chi ei thalu yn dibynnu ar y math o gynllun y byddwch yn ei ddewis a’ch amgylchiadau.\nCyn prynu eich cynllun, siaradwch â’r darparwr a gwnewch yn siŵr eich bod yn deall faint o dreth y gallai fod yn rhaid i chi ei thalu.\nA fydd yn rhaid i chi dalu taliadau?\nEfallai y bydd yn rhaid i chi dalu ffioedd cychwynnol, taliadau rheoli blynyddol neu hyd yn oed ganran o’r elw, yn dibynnu ar y cynllun ffioedd ysgolion y byddwch yn ei ddewis.\nGofynnwch i’r darparwr pa ffioedd a thaliadau y bydd yn rhaid i chi eu talu cyn i chi brynu ei gynllun.\nA ydych wedi eich diogelu os bydd rhywbeth yn mynd o chwith?\nOs byddwch yn defnyddio cwmnïau ariannol sydd wedi’u rheoleiddio gan yr Awdurdod Ymddygiad Ariannol (FCA), mae ffyrdd o gwyno neu geisio iawndal os bydd gennych broblem gyda’r cynllun neu’r ffordd y cafodd ei werthu.\nNi chaiff pob cynllun ffioedd ysgolion ei reoleiddio gan yr FCA. Gall buddsoddi mewn cynllun na chaiff ei reoleiddio beri risg mawr. Gallwch edrych i weld a yw cwmni wedi’i reoleiddio drwy chwilio drwy Gofrestr yr FCA.\nA oes opsiynau buddsoddi gwell?\nNid cynllun ffioedd ysgolion yw’r unig opsiwn, ac efallai nad hwn yw’r dewis gorau i chi. Mae ystod eang o gynhyrchion cynilo a buddsoddi gwahanol ar gael, a allai fod yn addas o ran cynllunio ar gyfer ffioedd ysgolion, yn dibynnu ar eich amgylchiadau. Cyn gwneud penderfyniad, ymchwiliwch i gynhyrchion eraill ar y farchnad i weld a ydynt yn fwy addas i’ch anghenion.\nA ydych wedi cael y cyngor cywir?\nOni fyddwch yn deall cynlluniau ffioedd ysgolion a’r opsiynau eraill sydd ar gael i chi yn llawn, mae’n well cael cyngor ariannol. Efallai y bydd cynghorydd yn gallu dod o hyd i fuddsoddiad mwy cost-effeithiol i chi.\nGallwch brynu cynllun ffioedd ysgolion yn uniongyrchol gan gwmni ffioedd ysgolion arbenigol neu drwy gynghorydd ariannol annibynnol.


Enwebu Prifysgol Bangor am dair wobr yn dilyn cydweithio â busnesau – Newyddion a Digwyddiadau, Prifysgol Bangor\nYn ogystal â derbyn enwebiad ar gyfer gwobr Prifysgol y Flwyddyn a gwobr am y Barneriaeth Orau am ei gwaith gyda chwmni Horizon Nuclear Group, mae’r Brifysgol hefyd wedi ei henwebu am wobr y Broses Newydd orau, a hynny yn dilyn cydweithio llwyddiannus â chwmni cynhyrchu a dosbarthu cerddoriaeth Gymraeg.\nBu’r Dr Steffan Thomas, sydd bellach yn ddarlithydd yn Ysgol Astudiaethau Creadigol a’r Cyfryngau y Brifysgol, yn gweithio â chwmni Sain (Recordiau) Cyf fel rhan o raglenni Knowledge Transfer Partnership (KTP) a Knowledge Economy Skills Scholarship (KESS) – ill dwy yn rhaglenni cenedlaethol sy’n hybu trosglwyddo arbenigeddau academaidd er budd yr economi drwy gydweithio â busnesau a chwmniau lleol.\nNod y project KTP oedd arwain Sain (Recordiau) Cyf at y farchnad e-werthu a dan arweiniad Dr Thomas, datblygwyd gwefan newydd a sefydlwyd partneriaethau ar gyfer dosbarthu digidol ar draws yr holl blatfformau gwerthu mawr megis iTunes, Amazon a Spotify. O ganlyniad i’r newidiadau a wnaethpwyd i strwythur ddata y catalog digidol – sy’n cynnwys dros 18,000 o draciau unigol – mae’r gerddoriaeth bellach ar gael gan y cwmnïau dosbarthu o fewn 4 diwrnod wedi i albwm gael ei rhyddhau.\nFel rhan o’r project KESS gyda’r cwmni, bu Dr Thomas yn cynnal ymchwil dwys ar agweddau penodol o weithgaredd Sain (Recordiau) Cyf, megis e-farchnata, ymddygiad cwsmeriaid, cyfraith hawlfraint, cerdd-ladrad, modelau busnes newydd ac adolygu gweithgareddau’r cyfryngau eraill. Ar ôl casglu a dadansoddi ymatebion 1,500 o bobl, defnyddiwyd y data er mwyn datblygu model busnes newydd a fyddai’n gweddu i gwmni cynhyrchu o faint Sain (Recordiau) Cyf ac sy’n gweithio’n bennaf oddi mewn i iaith leiafrifol.\nPrif ganlyniad y cydweithio hwn rhwng Prifysgol Bangor a chwmni Sain (Recordiau) Cyf oedd datblygu a lansio gwefan newydd sbon yn ogystal â phorth e-werthu newydd. Mae’r datblygiadau hyn wedi arwain at gynnydd o 70% mewn gwerthiant digidol yn ystod y 12 mis cyntaf a 15% yn flyddynol wedi hynny.\nMeddai Dafydd Roberts, Prif Weithredwr Sain (Recordiau) Cyf:\n“Mae’r berthynas gyda Phrifysgol Bangor a’r Dr Steffan Thomas wedi ein galluogi ni yma yn Sain i fentro yn hyderus, trosglwyddo ein cynnyrch a’n gwasanaethau i’r fformatau digidol ac i lansio gwasanaeth ffrydio newydd o’r enw Apton. Mae’r datblygiadau hyn yn allweddol wrth geisio diogelu’r diwydiant cerdd yng Nghymru.”\nGan edrych ymlaen at y gwobrau ar 3 Tachwedd, meddai’r Athro David Shepherd, Dirprwy Is-ganghellor Prifysgol Bangor:\n“Mae cael ein henwebu ar gyfer y gwobrau hyn yn tystio i’r effaith y gall ein hymchwil ni ei gael ar yr economi leol a chenedlaethol. Drwy weithio â busnesau a dangos perthnasedd ein ymchwil yn y byd go-iawn, rydym yn chwarae rhan allweddol yn natblygiad y rhanbarth yma fel canolbwynt ar gyfer arloesi a mentergarwch.”


Institute of Coding Skills Bootcamp - Technocamps\nChwilio i uwchsgilio, ailsgilio neu ailsgilio? Beth am ystyried ein casgliad o gyrsiau sgiliau rhaglennu? Maen nhw'n rhad ac am ddim i ddysgwyr a byddant yn eich helpu i adeiladu eich sgiliau technoleg. Rydym yn gweithio gyda phob prifysgol yng Nghymru i ddarparu'rsgiliau hyn yn rhithwir ac yn gorfforol. Bydd manylion am y cyrsiau ym Mhrifysgol Bangor, Prifysgol Wrecsam Glyndwr, Prifysgol De Cymru, Prifysgol Aberystwyth, Prifysgol Cymru y Drindod Dewi Sant, Prifysgol Abertawe a'r Brifysgol Agored yn cael eu cyhoeddi cyn bo hir!\nLleoliad: Cymysg - Prifysgol Abertawe ac ar-lein\nDyddiadau: 25 April - 30 June 2022\nAmser cyswllt: Un noswaith yr wythnos, 10 wythnos\nMae meddwl cyfrifiadurol yn cyfeirio at gasgliad o dechnegau datrys problemau y mae datblygwyr meddalwedd yn eu defnyddio i ddeall problemau, eu torri i lawr, a mynegi eu datrysiadau mewn dull cam wrth gam sy'n addas ar gyfer rhaglennu ar gyfrifiadur. Mae technegau datrys problemau o'r fath yn gyffredinol: mae meddwl cyfrifiadurol yn sgil sylfaenol, ac mae ei dechnegau'n ddefnyddiol ar gyfer datrys problemau bob dydd yn gyffredinol.\nBydd y modiwl hwn yn archwilio'r offer a'r technegau ar gyfer rhesymu am broblemau mewn modd meddwl gyfrifiadurol, gan eu defnyddio i ddatrys amrywiaeth eang o riddlau, posau, a phroblemau mwy ymarferol.\nCysylltwch â c.l.hopkins@swansea.ac.uk neu m.moller@swansea.ac.uk am ragor o wybodaeth.\nRheoli Prosiectau Peirianneg Meddalwedd\nMae gan brosiectau meddalwedd enw da ers amser maith am eu costau ac amser or-redeg - ond nid oes angen iddynt wneud hynny! Mae technegau a phrosesau sefydledig sy'n dod i'r amlwg i'w rheoli'n dda ac yn effeithiol.\nMae'r modiwl hwn yn datblygu sgiliau sylfaenol cynllunio a rheoli systemau meddalwedd cymhleth yn llwyddiannus, wrth sicrhau dealltwriaeth o'r goblygiadau/materion y gallai prosiectau o'r fath ddod ar eu traws. Bydd dysgwyr yn datblygu dealltwriaeth o dechnegau a dulliau rheoli prosiect nodweddiadol, yn ogystal â chanlyniadau cyfreithiol, cymdeithasol, moesegol a phroffesiynol y mae angen i ymarferydd fod yn ymwybodol ohonynt ac yn sensitif iddynt.\nCyflwyniad i Gronfeydd Data\nDyddiadau: 20 Ebrill - 6 Gorffennaf 2022\nMae cronfeydd data o'n cwmpas ym mhob man. Mae popeth a wnawn o siopa i wylio'r teledu yn debygol\no gynnwys cronfa ddata o ryw fath.\nMae'r modiwl hwn yn dysgu hanfodion echdynnu gwybodaeth o gronfa ddata berthynol\ngan ddefnyddio iaith ymholiad strwythuredig (SQL). Byddwch yn dod i ddeall datganiadau sylfaenol SQL\na ellir eu hysgrifennu i ddarparu gwybodaeth sy'nm ddefnyddiol i fusnes. Byddwch\nhefyd yn dysgu sut i greu strwythur cronfa ddata eich hun er mwyn storio gwybodaeth eich busnes.\nCysylltwch â a.d.harbach@bangor.ac.uk am ragor o wybodaeth.\nAmser cyswllt: Dwy noswaith yr wythnos, 5 wythnos\nBydd y cwrs hwn yn eich cyflwyno i'r rôl y mae technolegau addysgol yn ei chwarae mewn addysgu a dysgu yn yr 21ain ganrif. Yn agored i bawb ond wedi'i anelu'n arbennig at y rhai sy'n gweithio yn y sector addysg, mae'r cwrs yn ymdrin â'r materion a'r heriau allweddol sy'n gysylltiedig â thechnoleg mewn addysg.\nErbyn diwedd y cwrs, byddwch yn gallu gwneud gwell defnydd o dechnolegau ar gyfer hyrwyddo creadigrwydd ar draws y cwricwlwm, tra'n cefnogi'r gwaith o gynllunio a chyflwyno dysgu ar-lein a dysgu cyfunol.\nRhyngweithio â Data\nYn y micro-gredyd rhyngweithio â data am ddim, byddwch yn ennill y sgiliau sylfaenol sydd eu hangen arnoch i weithio gyda data mewn senarios byd go iawn. Yn agored i ddechreuwyr i wyddor data, mae'r cwrs yn ymdrin â chymwysiadau sylfaenol data mewn bywyd busnes bob dydd. Byddwch hefyd yn archwilio goblygiadau cyfreithiol, moesegol a chymdeithasol ehangach defnyddio data o ystod o gyd-destunau (fel data personol neu fusnes).\nErbyn diwedd y cwrs, byddwch yn gallu cymhwyso ystadegau, fformiwlâu a thechnegau sylfaenol i ddatgelu a chyflwyno tueddiadau a phatrymau mewn data.\nDyddiadau: 27 April - 29 June 2022\nByddwch yn dysgu sut mae cyfrifiaduron a chodio yn gweithio. Yn agored i bawb, mae'r cwrs yn ffordd o gyfuno eich creadigrwydd a'ch diddordebau â sgiliau technegol.\nDyddiadau: 5 Mai - 7 Gorffennaf 2022\nBydd y micro-gymhwyster Dysgu Peirianyddol sy’n rhad ac am ddim yn eich dysgu chi sut i ddatblygu modelau dysgu peirianyddol heb yr angen am wybodaeth codio helaeth, gan ddefnyddio llyfrgelloedd Python ffynhonnell agored cod isel ar gyfer dadansoddi data a datblygu modelau gan ddefnyddio dysgu peirianyddol awtomataidd.\nBydd y cwrs yn dangos ichi sut i osod eich amgylchedd datblygu eich hunan, yn ogystal â sut i ddadansoddi data a chreu nodweddion. Bydd hefyd yn rhoi trosolwg ichi o fathau amrywiol o fodelau dysgu peirianyddol, megis Dosbarthu, Atchweliad a modelu pwnc Prosesu Iaith Naturiol.\nCyflwyniad i Ddylunio Gemau Fideo\nDyddiadau: 10 Mai - 12 Gorffennaf 2022\nBydd y cwrs hwn yn rhoi trosolwg i chi o biblinell datblygu cynnar gêm fideo.\nByddwch yn dysgu sut mae pob gêm fideo yn dechrau, o greu Dogfen Dylunio Gemau a chelf cysyniad, hyd at wneud y bloc bras cyntaf o lefel gêm mewn peiriant gêm addas, a phrofi'r mecaneg gêm a phrofiad chwaraewyr. Byddwch yn dysgu am ddylunio lefel, arferion safonol y diwydiant, a rôl y strwythur naratif – sut y gall adrodd straeon helpu i greu ymdeimlad o drochiant mewn gemau fideo.\nDyddiadau: 20 Mehefin - 22 Gorffennaf 2022\nMae'r cwrs hwn yn darparu sylfaen sylfaenol mewn sgiliau rhaglennu cyfrifiadurol ac nid yw'n rhagdybio unrhyw wybodaeth na gallu blaenorol yn y maes hwnnw. Fodd bynnag, bydd angen i chi feddu ar lefel resymol o lythrennedd cyfrifiadurol (e.e. y gallu i osod a rhedeg rhaglenni newydd).\nAr ôl archwilio hanfodion ieithoedd cyfrifiadurol ac algorithmau byddwch yn symud ymlaen i ddatrys problemau trwy ysgrifennu eich rhaglenni cyntaf gan ddefnyddio'r iaith C++. Cyflwynir ar-lein trwy ddarlithoedd, recordiadau a gweithdai ymarferol y bydd angen mynediad i gysylltiad rhyngrwyd ar eu cyfer.\nMae Python wedi bod yn tyfu'n gyson mewn poblogrwydd dros y degawd diwethaf fel yr iaith raglennu o ddewis ar gyfer rhaglenwyr cychwynnol a datblygwyr meddalwedd profiadol. Mae hyn oherwydd ei gystrawen glir a rhwyddineb wrth ddatblygu a chynnal cod.\nMae'r modiwl hwn yn dysgu hanfodion rhaglennu yn Python. Bydd dysgwyr yn datblygu sgiliau ar gyfer ysgrifennu a difa chwilod rhaglenni syml gan ddefnyddio cysyniadau rhaglennu sylfaenol. Byddwch hefyd yn ennill dealltwriaeth o algorithmau a datblygu algorithmau.\nYdych chi erioed wedi ystyried sut mae awyren yn cael ei phrofi? Sut mae profwyr a datblygwyr meddalwedd yn gwybod y gallant ymddiried yn y feddalwedd i beidio â methu hedfan? Profi Meddalwedd yw'r broses o arbrofi'n systematig gyda gwrthrych (SUT = System Dan Brawf) er mwyn sefydlu ei ansawdd, lle mae ansawdd yn golygu i ba raddau y mae'n unol â'r bwriad neu'r fanyleb.\nBydd y modiwl hwn yn ymdrin â gwahanol fathau a dulliau prawf y bydd dysgwyr yn gallu eu defnyddio mewn amrywiaeth o sefyllfaodd. Mae'r dulliau a'r technegau a gwmpesir hefyd yn ymddangos yn ardystiad profi'r Bwrdd Cymwysterau Profi Meddalwedd Rhyngwladol (ISTQB) a gydnabyddir yn eang.


Y gwahaniaeth polisi busnes oherwydd lleoliad y parlwr pachinko (Asiantau Station & siopau maestrefol)\nトップページ ＞ 言語 ＞ ウェールズ語 ＞ Y gwahaniaeth polisi busnes oherwydd lleoliad y parlwr pachinko (Asiantau Station & siopau maestrefol)\nUnrhyw siop, credaf fod yn gwneud busnes gyda gwahanol ddyfeisiau gan amodau safle. Pachinko yn eithriad, mae gennym wahanol ac amrywiol fesurau, y busnes a gwneud eu delwedd siop eu hunain drwy amodau'r safle. Er enghraifft, o flaen yr orsaf siopau a siopau maestrefol, mae'r gwahaniaeth yn nodweddion mawr. Gadewch i ni gymharu'r gwahaniaeth yn yr amser y sylfaen cwsmeriaid a gweithrediad brig.\n■ parlyrau pachinko i gynnal busnes yn y parth amser Gorsaf\no flaen yr parlwr pachinko orsaf y sylfaen cwsmeriaid a brig rhedeg, siopau barod mewn llawer o draffig Downtown cerddwyr. Am yn agos i orsaf drenau, a gweithwyr swyddfa gwragedd t? a'r henoed a'r ffordd adref o'r gwaith o ddynion a merched ifanc, rydym yn disgwyl i'r sylfaen cwsmeriaid o amrywiaeth o oedrannau. Yn benodol, yr ymddygiad hwn yn fwy cyffredin yn ystod yr wythnos. Dros y noson o'r bore, mae'n well, fel gwragedd t? a'r henoed lawer, yn enwedig menyw band yn aml yn amser.\nOnd o flaen yr ymgyrch brig orsaf o fath oddi yma. O nos allan yn ?l yn well, sydd wedi bod yn dod i'r siop o fore\n, yn y modd a disodli, y tro hwn bydd gweithwyr cyflogedig ar ?l gwaith yn dechrau i gyfrif am y rhan fwyaf o'r llawdriniaeth. Yn ?l y cyfnod hwn, pa trosiant sylfaen cwsmeriaid dwys yw, 'i' y nodwedd mwyaf o flaen y siop orsaf.\nlle mae amseru'r reverses swyddogaethau'r y dywediad, gan fod cwsmeriaid i ddychwelyd daflu hyd yn oed yn y sylfaen gadarn, bydd yn rhaid i un o'r dewisiadau hefyd oherwydd anelu yno.\nyng ngorsaf ffyrnig cyn y gystadleuaeth, ni all y siop ddenu cwsmeriaid am 7 pm neu 8 pm ar ddyddiau'r wythnos 6:00, mae wedi dod yn anodd goroesi.\n(※ Gyda llaw, os yw'r siop wedi i addasu y b?l allan Beth gyda ROM Yara Horukon, opsiwn yw i godi oddi ar y parth amser.) _ x000D_\nFodd bynnag, ar gyfer gweithwyr cyflogedig gwyliau yn wyliau, y llawdriniaeth brig a chyda'r nos o ganol dydd, yn llif a dyddiau'r wythnos hollol wahanol. Yn ogystal, oherwydd y siop gystadleuaeth yn aml, hyd yn oed cyn gynted ag y b?l allan o'r siopau eraill, y llawdriniaeth, bydd yn cael newid llawer.\n■ sylfaen cwsmeriaid parlwr pachinko maestrefol a brig Yn y parth amser\no weithredu cliciwch, ac yn dweud beth am yn y siop maestrefol, peidiwch ? disgwyl maint y sylfaen cwsmeriaid i tua siop yr Orsaf. Wrth siarad o noddwyr, a thad eich gwragedd t? cymdogaeth a gorffwys, oed hefyd ar uchel, rydym yn gweld llawer o olwg y person, fel 60au o 40au.\ngwesteion y lefel gwybodaeth yn gymharol isel, mae'n llawer, mae yna hefyd lawer duedd sy'n wag tabl melys o sylfaen gref a addasiad ewinedd.\nar yr amod nad yw'n fwyty poblogaidd o ddigon i alw si yn y maestrefi y parlwr pachinko, sy'n parcio yn ymweld mewn car neu feic modur neu debyg, mae yna, mae'n nid yw'n golygu cymaint mwy, felly hyd yn oed y rhai sy'n dod i'r siop o'r oriau m?n y bore nid yw bod llawer yn y sefyllfa sydd ohoni.\nmwyafrif, oherwydd os ydych yn byw yn eich cymdogaeth yn dod i'r siop, yn rhedeg yn dechrau elongation am 12 o'r gloch cyn ac ar ?l y prynhawn, bydd cynhyrchu brig yn cael llawer o siopau o gwmpas 15:00 o 1 o'r gloch. Ac, siop maestrefol chi nid oes llawer o wahaniaeth rhwng y gweithrediad anterth yn y diwrnod o'r wythnos. Hyd yn oed os oes siop yn cystadlu, gan nad yw hi y agos at, mae'n hawdd rhoi cwsmeriaid sefydlog.\nyw gwneud defnydd o'r dda wrth ymladd Yn seiliedig ar y nodweddion hyn ???\n1. rhedeg hefyd gan parth amser siop\nlleoliad y brig, gan fod amseriad y mae'r llawdriniaeth yn cael ei ymestyn yn wahanol, mae yna fel un y strategaeth yw bod i godi oddi ar yr amser poethaf y dydd. Fel parlwr pachinko, wrth gwrs, am fod y person a roddodd y b?l allan llawer pan nad oes gyfradd defnydd uchel yn cael ei wneud at ap?l y siop, nid yw'n anelu yno.\n2. Yn y amseriad y mae'r amseru\ngwsmeriaid cwsmeriaid droi bydd cyfnewidfa yn tueddu i dabl melys o sylfaen gref a hoelen yn debygol o gymryd. Mae hyn oherwydd, er enghraifft, yn achos gwragedd t?, a bydd yn cael ei waeth sut y mae'r dis yn gryf, felly nid oes rhaid iddynt baratoi cinio, mae gen i lawer o bobl a fyddai'n gefn anfodlon. Pachipuro sy'n ennill yn y strategaeth a fydd yn codi llwyfan o'r fath yn bodoli hefyd. _x00 0D_\n3. Drwy ymchwil lefel gwybodaeth cwsmeriaid\no gwsmeriaid, dyna pam deellir bod lefel y gynulleidfa sydd. Lefel ceir hefyd posibilrwydd bod y pedestal blasus gwag mor isel ? phobl yn aml yn siopa. Wrth gwrs, y ffaith nad yw pobl sydd ? lefel uchel hyd yn oed un person, ond mae hynny'n debygol o ddod yn y ffaith bod y siop ei hun nid oes blas, Sajikagen o'r ochrau yn unig yn mynd i sglein y profiad yn ymladd nid ydych yn.